ועדת הכספים, כנסת 20, פרוטוקול מספר 1063, 2018-06-05 10:30

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אנחנו מתחילים בהצעת חוק מיסוי מקרקעין (שבח ורכישה) (תיקון מס' 93) (שיעור מס הרכישה ברכישת דירת מגורים אחת נוספת על דירת מגורים שנרכשה במסגרת קבוצת רכישה), התשע"ח-2018.

משה גפני: אנחנו עוסקים בחוק הזה בהכנה לקריאה שנייה ושלישית, הצעת חוק של חבר הכנסת אורי מקלב, שאני וחבר הכנסת אשר הצטרפנו אליה.

משה גפני: נתחיל אתך.

אורי מקלב: גם עצתי לאחרים, שאנחנו נוהגים להכשיל בהצעות חוק לחברי הסיעה שלנו אבל במקרה הזה, אתה השקעת לא פחות ממני - -

משה גפני: לא, אנחנו השקענו בוועדה בגלל שהחוק עבר אצלנו והיינו יכולים להימנע מהחוק הזה, זאת האמת, אם רשות המיסים היתה מוציאה חוזר עם פרשנות משפטית, היינו חוסכים את החוק אבל.

משה גפני: ..

אורי מקלב: אני גם מצר בכלל, על אף שאני חושב ששנינו באנו עם כוונות טובות והיו הרבה ישיבות.

אורי מקלב: אני לא חושב שהרבה הצעות חוק היו נתונות למשא ומתן בין הממשלה לבין המשרד לבין המציעים, ואולי כאן זה הרבה הבנה, זה דברים מסובכים להבנה במבט ראשון.

אורי מקלב: בכלל, מס רכישה והיום גם מס שבח, זה דברים כבדים שבאופן רגיל צריך לצלול כל פעם מחדש, בכל אופן מי שלא עסוק בזה כל הזמן, אני חדש בתוך העניין, וההשלכות וההסתכלות על כל החוק הזה.

אורי מקלב: וכשאנחנו באנו מנקודת הנחה - - - שאין הבדל בין אדם שגר בדירה ומשפר את הדיור שלו ואנחנו נותנים לו זמן למכור את הדירה שלו, ואנחנו לא רואים אותו כבעל שתי דירות באופן מובנה, על אף שלכאורה על הנייר יש לו עכשיו שתי דירות, וזה יכול להיות אפילו תקופה ארוכה, כמה שנים יש לו דירה שהוא גר בה ויש לו עוד דירה שרשומה על שמו וזה יכול להימשך שנים רבות, ואנחנו לא רואים אותו לכל דין, אנחנו לא רואים אותו כבעל שנתי דירות, אנחנו חשבנו גם במקרה הזה שהפוך, שהוא קנה דירה שהיא על הנייר, הוא לא בעל דירה, הוא גר אצל ההורים שלו והוא קנה באיזה שהוא מקום הוא מתחיל פחות, הוא רוצה לשפר את הדיון אבל - -

משה גפני: זה הכל התחיל באותו דבר שקיים, לעשות הפוך שזה נשאר גם דירה אחת ולא שתיים.

אורי מקלב: - - גם אם אחרי זה הוא קונה ובמיוחד לאור זאת שיש קשיים שהוא לא יכול לממש את המהלך שהוא רצה, הוא קנה בקבוצת רכישה והוא רוצה לקנות את הדירה שתשמש אותו, רצינו לראות את זה בהיפוך הדברים.

אורי מקלב: בהתחלה היתה לנו גם מחשבה – אני אומר את ההיסטוריה, היתה לנו הסתכלות אחרת.

אורי מקלב: אנחנו הגענו היום להסתכלות שווה במצוקה שלו ואנחנו לא רואים את ההבדל.

אורי מקלב: אנחנו חושבים שאם נמשיך ללכת בתפיסה הזאת, שאין הבדל בין שני המקרים, שהוא מתחיל עם דירה וקונה דירה מקבוצת רכישה לבין שהוא קנה מקבוצת רכישה ועכשיו הוא קנה דירה אחרת.

אורי מקלב: אם אנחנו בתפיסה הזאת, אנחנו מבינים לגבי מס רכישה, גם לא?

מיכל סופר: לא - - -

משה גפני: רגע, לפי הסדר.

אורי מקלב: - - אנחנו שווים בתפיסה, כך אני מבין עד היום.

אורי מקלב: אם זו ההנחה אז מבחינתי אפשר להמשיך הלאה.

אורי מקלב: אם יש לדברים אחרים השלכה, אני מבין שבנושא של מס שבח אז צריך – אנחנו לא כל כך הבנו את העניין.

משה גפני: בבקשה.

אורי מקלב: היא לא הסכימה איתי על באיזה שהוא שלב.

מיכל סופר: אני מהמחלקה המקצועית, רשות המיסים.

מיכל סופר: קודם כל, סעיף ההחלפה שקיים היום בחוק, שמאפשר לאדם שיש לו כבר דירה בבעלותו לקנות דירה אחרת ועדין להיחשב כבעלים של דירה יחידה, נועדה לאפשר רצף מגורים לתא משפחתי שכבר חי בדירת מגורים, קנה דירה חדשה, וכדי למנוע ממנו טרטור למגורים זמניים עד שיקבל את החזקה בדירה החדשה, יצרו איזה שהוא רצף מגורים.

מיכל סופר: זה במקור סעיף ההחלפה.

מיכל סופר: אני חייבת להגיד שאין לקונה, ולא בכדי המחוקק בגרסת המקור לא התייחס לסיטואציה הפוכה שאדם קנה דירה בקבוצת רכישה או דירה מקבלן, לא לחינם לא אפשרו את זה כי אדם שקנה בקבוצת רכישה או דירה מקבלן, הוא יודע שהוא נמצא במגורים זמניים עד שהוא מקבל את המסירה.

מיכל סופר: הוא לא הולך וקונה דירה אם משהו לא מסתדר או מתעכב דקה.

מיכל סופר: מתי כן הוא הולך וקונה דירה - -

משה גפני: זה המצב הרגיל.

מיכל סופר: זה המצב הרגיל.

מיכל סופר: כשמתעורר קושי, הוא הולך וקונה דירה ואלה באמת המקרים שנתקלנו בהם, ובאמת המקרים שאנחנו רוצים לתת להם מענה, שאנחנו חושבים שצריך לתת להם מענה, של אדם שקנה בקבוצת רכישה, הקבוצה נתקעה איפה שהוא בדרך ומתערערת האפשרות שלו לקבל דירה לשם מגורים והוא מנסה לחלץ את עצמו משם.

מיכל סופר: אנחנו רצינו לתת מענה, ואז באמת היו הסכמות שצריך לתת מענה לאנשים שנקלעו לקשיים האלה.

מיכל סופר: המענה נדרש בהיבט של מס רכישה כי מס רכישה הוא מס עקיף ובאמת, אם אתה עכשיו מכניס אדם כזה לברירת מס של 8% מהשקל הראשון זה חריף מאוד לאדם שנקלע לקושי, ולזה רצינו לתת מענה.

מיכל סופר: וכשישבנו על ההסכמות בינינו, אני הנחתי על השולחן והסברתי את ההבדל בין מס רכישה למס שבח.

מיכל סופר: מס רכישה הוא מס עקיף - -

אורי מקלב: עם מס רכישה אין לנו בעיה.

מיכל סופר: נכון.

מיכל סופר: מס רכישה, אנחנו מסכימים שצריך לתת מענה לקושי שאליו נקלע אותו אדם.

מיכל סופר: מס שבח הוא מס ישיר, ואם אדם מרוויח הוא משלם אותו.

מיכל סופר: אם אדם לא הרוויח, הוא לא ישלם אותו כאשר אנחנו בוחנים את הרווח, זה לאחר ניכוי הוצאות ועלויות וכל מיני סיפורים שהיו בדרך.

מיכל סופר: ולכן חשבנו שכאשר אנחנו בוחרים מנגנון מאוד מאוורר, והמנגנון שהסכמנו עליו הוא מאוד מאוורר ואם תרצו, תכף אני אפרט למה הוא מאוד מאוורר ולא מנגנון שנקודתית נוגע בבעיה ופותר אותה אלא מנגנון רחב יותר ומאוורר יותר.

מיכל סופר: זה לא נכון לאפשר לאדם כזה שבתקופה הזו מחזיק בשתי דירות ועל הדרך גם יכול להיות שיש לו עליית ערך, להבדיל אותו מבעלים אחרים של שתי דירות מגורים שחייבים במס.

מיכל סופר: תיקון 76 שינה את המודל של המיסוי ודירת מגורים תהיה פטורה רק אם אתה בעלים של דירה יחידה.

מיכל סופר: אז מצד אחד בחרנו מנגנון מאוורר למס רכישה, לא מנגנון שנגע נקודתית בקושי ונעלנו את הכל אלא מנגנון מאוורר עד שבניית הדירה מסתיימת.

מיכל סופר: מצד שני, להשקיף על אדם כזה אחרי 10 שנים שמחזיק בשתי דירות והושלמה הבניה בדירה הראשונה, בדירה של קבוצת הרכישה, אי אפשר להתייחס אליו באופן שונה מאדם שמחזיק שתי דירות אחרות.

משה גפני: לגבי מה?

משה גפני: את מדברת על מקרה קיים?

מיכל סופר: אני מדברת על מקרה ספציפי, כן, שנתקלנו בו.

מיכל סופר: אדם שקנה בקבוצת הרכישה הזאת, וכשאין עדין מענה, לא מצאו מומחה שנתן מענה לבעיה של מי התהום, גם אם הוא ימכור, אפשר למכור הכל, זה תלוי במחיר, המשמעות היא שאם נדרוש ממנו למכור כשיש קושי בקבוצה, המשמעות היא שהוא יפסיד חלק ניכר מההון שהוא השקיע.

מיכל סופר: הקבוצה הזו נחלצה מאותו קושי.

מיכל סופר: ברגע שנחלצים מהקושי, קדימה, שימכור מעכשיו.

מיכל סופר: נגמר הקושי המהותי, תמכור מעכשיו תוך 18 חודשים, תתאפס על עצמך ותמכור.

מיכל סופר: בחרנו מסלול מאוד רחב.

מיכל סופר: לא חייבנו אותו למכור מיום שנגמר הקושי המהותי אלא מיום שהסתיימה הבנייה.

מיכל סופר: אפשרות כזו נותנת לו גם אפשרות – אחד שירצה למכור מידית, ימכור מידית ואין לו בעיה, גם לא יהיה לו מס שבח מן הסתם, לא יהיה לו רווח מן הסתם אבל אחד שבחר למכור רק כשתסתיים הבנייה ונהנה על הדרך מעליית ערך אז שישלם את המס, את מס השבח.

מיכל סופר: זה 25% מס רק על הרווח אחרי שניכו הוצאות וכולי.

מיכל סופר: אני חושבת שזה הסדר די מאוזן - -

אורי מקלב: - - -

מיקי לוי: ההשקעה שלו צמודה.

מיכל סופר: זה לא משנה.

שגית אפיק: לא, יש לך שתי שאלות.

שגית אפיק: שואל אותך חבר הכנסת אורי מקלב, יש את הסיפור של השבח שהסברת עכשיו, אפשר לקבל ואפשר לא אבל יש רציונאל, ויש את הסיפור שאומר אורי, שיש בחקיקה התייחסויות שונות לעניין של קיומה של דירה יחידה.

שגית אפיק: למשל, חוק אבטחת הכנסה – אם יש לך דירה יחידה אתה זכאי אבל אם אתם רואים אותו כבעל שתי דירות ולא כמי שהוא משחלף, תישלל ממנו גמלת אבטחת הכנסה, וזה משהו שלצורך העניין הוא מאוד בעייתי בעיניו.

מיכל סופר: אנחנו רואים אותו כמשחלף – לעניין מס רכישה הוא מופיע כמשחלף, לעניין מס הכנסה שלילי, מענק עבודה, אז הוא גם יופיע כבעלים יחידים של דירה יחידה כמשחלף.

מיכל סופר: לעניין הביטוח הלאומי, אני לא יודעת להגיד לך אבל אפשר לבדוק את זה ולהסדיר את זה שלא יפגע בו הסטטוס הזה אבל אנחנו כן מסכימים לכך שהסטטוס שלו יישמר כבעלים של דירה יחידה לצורך כל הדברים האחרים.

מיכל סופר: אנחנו לא מיד מסווגים אותו כבעל הון, אוקי?

מיכל סופר: השאלה היא לענין הפטור ממס שבח, כאן יש לנו התנגשות עם תיקון 76.

משה גפני: בסדר.

מיכל סופר: - - -

אורי מקלב: - - נקווה שאין שום דבר, לי לא ידוע על מה.

אורי מקלב: בכל אופן, אני מאוד מכבד את - - - אמנם בתפיסה עד היום אני לא מבין - אני חולק על זה בתפיסה וזה אולי לגיטימי לא בגלל שאני מגיע משני עולמות אלא באופן אמתי.

אורי מקלב: בן אדם שיש לו דירה ומשפר את הדירה, הוא נמצא במקום הרבה יותר טוב ואנחנו נותנים לו את כל ההגנות ואנחנו באים לקראתו.

אורי מקלב: המצב שלו האישי הרבה יותר טוב ממישהו שאין לו בכלל דירה, הוא מתגלגל בדירות שכורות, הוא גר אצל ההורים, הוא מנסה לקנות את הדירה הראשונה שלו בקבוצת רכישה שלא עלתה ולא צלחה והוא הפסיד הרבה כספים.

מיקי לוי: היא לא דיברה על זה, היא דיברה על דירה שנייה.

אורי מקלב: לא, היא דיברה על זה.

אורי מקלב: ועכשיו - -

השאלה ממתי אתה מגדיר את זה כדירה שנייה.

אורי מקלב: ועכשיו הוא מבקש לקנות בגלל דירה שלא צלחה והוא תקוע הרבה שנים, המצב שלו הרבה יותר גרוע.

אורי מקלב: ואם אנחנו באנו לקראת אותו אחד, ובאמת אני חושב שהמדינה במקרה הזה, ציינתי את זה, באה לקראת אותו משפר דיור בהבנה, בזמן, שלא יהיה לחוץ בלמכור את הדירה, מה ההבדל?

אורי מקלב: הוא הרבה יותר מוחלש.

אורי מקלב: אני לא אכנס לוויכוח הזה אם זה היה בתיקון או לא בשל העובדה שגם ביקשתם ואמרתם שלא צריך למחוק.

אורי מקלב: שנים אנחנו תקועים עם העניין הזה, אמרתם שלא צריך למחוק, אנחנו נעשה את זה בנוהל,

משה גפני: לא בנוהל, בפרשנות.

אורי מקלב: בהוראת ביצוע כזאת.

אורי מקלב: הוראת ביצוע, זה אומר שיש רק הבנה והבנה פרשנית אבל לא ניכנס לזה, זה ממש מיותר.

אורי מקלב: אבל עכשיו אני אומר גם לגבי מס שבח, אני לא אומר לגבי - - - אבל הציבור שצריך להבין לגבי מס שבח: שני אנשים עברו אותו מסלול, קנו דירה, יש לו דירה וקנה דירה שנייה והרוויח באמצע משהו, אנחנו לא לוקחים מממנו שום דבר.

אורי מקלב: בן אדם שני שאין לו דירה, קנה בקבוצת רכישה ולאחר מכן קנה עבור אותם רווחים שיש אותו דבר, מאחד ייקח ומאחד לא ייקח.

קריאות: לא, לא.

מיקי לוי: לא, לא.

אורי מקלב: מה זה שונה?

אורי מקלב: למה אתם לא רואה כדירה אחת בתוך התקופה הזאת שאנחנו מכירים כדירה אחת?

אורי מקלב: בסופו של תהליך אנחנו היום נגיד שזה יישלם וזה לא יישלם, אנחנו מפלים בין שני אנשים שלעניות דעתי ולפי עניות דעתם של כולם, זה שאנחנו מחייבים אותו במס שבח הוא הרבה יותר מוחלש, הוא הרבה יותר - - -

מיקי לוי: אורי, אם הכניסה שלו לדירה במסגרת קבוצת רכישה היא דירה אחת, הם לא אומרים שום דבר.

מיקי לוי: מחזיק דירה אחת, יצא לפועל, לא יצא לפועל, הרוויח או לא הרוויח, הם לא מתחשבנים אתו.

אורי מקלב: אבל בדירה הראשונה הוא הרוויח - - - הדירה שהוא מוכר עכשיו.

מיקי לוי: לא, הוא מחזיק רק דירה אחת.

מיקי לוי: בוא נפריד.

מיקי לוי: אמרת שיש שתי סיטואציות: שני אנשים, אחד מחזיק עדין בדירה ונכנס לדירת רכישה.

מיקי לוי: אחד ללא דירה ונכנס לקבוצת רכישה.

מיקי לוי: אלה שני המקרים.

מיקי לוי: אומרת מיכל - -

אורי מקלב: הוא לא נכנס לקבוצת רכישה, הוא קנה ובסוף לא צלחה הקנייה - - - הוא חייב לקנות את הקבוצת רכישה.

אורי מקלב: הוא הרוויח פעמים – מצד אחד הוא הרוויח מקבוצת הרכישה - -

מיקי לוי: נורא פשוט.

אורי מקלב: אדם שהיתה לו דירה וקנה בקבוצת רכישה, הוא קנה בסופו של דבר ב-1,000,000, הוא השקיע ב-1,000,000 ומכר – מיקי, תהיה אתי שניה.

אורי מקלב: אדם - - - שהוא פטור, יש לו דירה משלו.

אורי מקלב: קנה דירה בקבוצת רכישה, סך הכל הוא השקיע 1,000,000 שקל.

אורי מקלב: השווי שלו, היום הוא נכנס לדירה אבל השווי של הדירה כשהוא נכנס הוא 1,300,000, אני פוטר אותו, פעם אחת פוטר אותו.

אורי מקלב: פוטר אותו גם על הדירה שהוא החזיק עד שהוא נכנס לקבוצת רכישה - -

משה גפני: יש לו דירה אחת.

אורי מקלב: יש לו דירה אחת, הוא החזיק עשר או חמש שנים דירה אחת - -

משה גפני: בקבוצת הרכישה.

אורי מקלב: לא, דירה שלו, רגילה.

אורי מקלב: שם יש לו גם שבח בחמש שנים האלה.

אורי מקלב: קונה בקבוצת רכישה, אחרי שנתיים הוא קנה בקבוצת רכישה.

אורי מקלב: בקבוצת הרכישה גם יש לו שבח בגלל שהוא השקיע 1,000,000 ועכשיו הדירה שווה 1,300,000.

אורי מקלב: אני לא מחייב אותו על שתי הדירות שום דבר.

אורי מקלב: אותו אחד שקנה בקבוצת רכישה, נניח שאותו רווח, הוא לא יהיה אותו רווח אבל נניח כי זה הרבה שנים והוא השקיע כסף ואין לו אותו רווח, אחרי זה קנה בדירה שנייה, דירה אחרת, אז כשאני מוכר את הדירה הזאת ואתה רואה אותו כבעל שתי דירות, בסך הכל יש לו דירה אחת.

אורי מקלב: הוא יום אחד לא גר בשתי דירות.

אורי מקלב: לא רק שלא גר, הוא לא היה יכול לגור בדירה.

שגית אפיק: מה שהוא בעצם מנסה להגיד, אני רוצה רגע לפרש לך את מה שהוא מנסה להגיד - -

מיקי לוי: הוא אומר שכשהדירה בקבוצת הרכישה תצא לפועל, מה יקרה עם מכירת הדירה הראשונה?

מיקי לוי: זו השאלה.

מיכל סופר: לא הבנתי.

שגית אפיק: הוא בא ואומר שנוצר מצב שכאילו הבן אדם הזה נפגע אם מוסיפים עליו גם את המס.

שגית אפיק: למה?

שגית אפיק: כשהוא קנה את הדירה בקבוצת הרכישה, מחירי הדירות היו מסוימים.

שגית אפיק: הוא נתקע חמש, עשר שנים עד שאפשר היה - -

משה גפני: בקבוצת הרכישה.

שגית אפיק: בקבוצת הרכישה, אז הוא נאלץ לקנות דירה אחרת בגלל שהוא נתקע.

שגית אפיק: כיוון שהוא קונה דירה אחרת, כנראה שהוא כבר יקנה אותה במחיר אחר, השוק התפתח.

שגית אפיק: כרגע לפחות זאת הסיטואציה.

שגית אפיק: אולי יבואו ימים אחרים אבל זאת הסיטואציה כרגע.

שגית אפיק: הוא קונה אותה - -

אורי מקלב: אם היה לו 500,000 שקל הוא הפסיד בערך דירה.

שגית אפיק: בינתיים הוא כאילו באמת נמצא רק במצב של הפסד, הוא גם היה בלי שום דירה.

שגית אפיק: עכשיו הוא קנה אותה, ואז את אומרת לו: ברגע שהדירה של קבוצת הרכישה שלך מוכנה, אתה חייב למכור אותה בתוך של שנה - -

מיקי לוי: 18 חודש.

שגית אפיק: מה שכרגע קבוע בנוסח זה שנה.

שגית אפיק: מה שכרגע קבוע בנוסח של ההצעה שלפנינו - -

מיקי לוי: זה לא מספיק, אני מתנגד.

שגית אפיק: נכון, זה מעט מדי אולי אבל בסדר, לא משנה, זו כרגע לא הנקודה.

שגית אפיק: ברגע שאת אומרת לו: בתוך שנה תמכור את הדירה של קבוצת הרכישה ותשלם על זה שבח, את בעצם הרעת את מצבו.

שגית אפיק: אבל החקיקה שלנו היא נותנת לך זמן ממועד השלמת הדירה של קבוצת הרכישה.

מיכל סופר: בדיוק.

מיכל סופר: החקיקה שלנו נותנת לו - - -

שגית אפיק: - - - את השלמת הדירה של קבוצת הרכישה.

אורי מקלב: אני מסכים שמזמן הסרת החסם נותנים לו - -

משה גפני: מזמן שהבנייה מסתיימת - אנחנו מקבלים את זה.

מיכל סופר: אני חושבת שזה ממש הסדר מאוזן.

אורי מקלב: אם מהסרת המגבלה יש לו את הזמן, ולמה אני חושב ש - - - בגלל הזמן, בכל זאת זו קבוצת רכישה ואנשים רוצים לראות שזה מתקדם.

אורי מקלב: במקרה הזה זה חודש - - - אם אין הלימה בין המס שלך למס רכישה.

אורי מקלב: מס רכישה זה תוך 12 חודש ומס שבח אתם מחייבים רק אחרי 18 חודש.

אורי מקלב: אז אם תעשו את זה טוב אז תהיה לו בעיה.

שגית אפיק: אבל היא נותנת לך לזה פתרון.

אורי מקלב: איזה פתרון?

מיכל סופר: על זה אנחנו בדיוק מדברים.

מיכל סופר: יהיה חיוב במס שבח אם יהיה רווח.

מיכל סופר: אם לא ירוויח, על מה יהיה מס שבח?

אורי מקלב: לא, אנחנו מגיעים להסכמה שאם הוא מוכר את זה - - -

שגית אפיק: מיכל אני הבנתי שאת אומרת שאם הוא מוכר בתוך X זמן מהעיכוב המהותי, את פוטרת אותו ממס שבח.

מיכל סופר: לא, אני אומרת שאם הצעת החוק שלנו היתה מונה את תקופת 12 החודשים או 18 החודשים מיום הסרת העיכוב המהותי - -

משה גפני: זאת אומרת, מאז סיום הבניה.

מיכל סופר: - - - זה משהו אחר.

שגית אפיק: מה שאנחנו הבנו זה שאת אומרת שיהיו לו שתי אופציות:

שגית אפיק: 12 חודשים – אני אומרת מה הבנו, תגידי למה התכוונת.

שגית אפיק: 12 חודשים ממועד סיום בניית הדירה שבקבוצת הרכישה ואז הוא חייב במס שבח או 18 חודשים ממועד העיכוב המהותי או תקופה מסוימת - -

אורי מקלב: מהסרת העיכוב.

שגית אפיק: מאותו רגע, אז יש לו פטור.

מיכל סופר: לא, לא.

מיכל סופר: זה לא מה שאמרתי.

מיכל סופר: אני חושבת - -

גיא גולדמן: אין לו שבח.

מיכל סופר: אני אמרתי שאין לו שבח.

מיכל סופר: גם אם נחייב אותו במס, חיוב המס יהיה אפס.

מיכל סופר: אני חושבת שמאוד חשוב, כשאנחנו פה יושבים ומתקנים חוק ומייצרים איזה שהוא פתרון, שלא נסרבל את דיני המס יותר מדי אלא לנסות כמה שיותר.

מיכל סופר: לכן גם הלכנו פה כולנו להסכמה על נוסח שהוא רחב יותר, הוא גמיש יותר אבל הוא מבטיח גם ודאות לציבור וגם לנו, לרשות המסים, מונע התעסקות בדברים קטנים, מתי הוסר העיכוב המהותי ומתי לא אלא משהו רחב יותר, גמיש יותר.

מיכל סופר: נכון שיכולים ליהנות פה מעליית ערך על הדרך אבל חשובה לנו גם הפשטות והבהירות.

שגית אפיק: אפשר לעבור לעניין אחר?

משה גפני: לא, אני רוצה קודם.

משה גפני: ..

מיכל סופר: זה סודר.

מיקי לוי: אבל זה סודר רק בעוד חמש שנים.

מיכל סופר: לא, היום כבר.

מיקי לוי: לא, הם שניהם 18 ואנחנו דרשנו בתום החמש שנים של מה שנגמר פה - -

משה גפני: מה זה מיקי?

מיקי לוי: היה ויכוח גדול שהיה הפרש בין שבח לבין רכישה.

מיקי לוי: אחד היה 18 ואחד היה 24.

מיקי לוי: אני טענתי שזה יבלבל את הציבור ודרשתי מהם: תצרפו את זה.

מיקי לוי: אז הם צירפו את זה עכשיו ל-18 חודש וגם לזה התנגדתי כי אמרתי שיש כאלה קהילות שלא מוכרים את הדירה שהם מקבלים מאימא, ומחזיקים אותה סגורה עם נר דולק.

מיקי לוי: זה ככה אצלי בבית, ואז אמרתי שאני רוצה שזה יהיה 24 יחד.

מיקי לוי: הם לא כל כך הסכימו ובסוף הסכמנו לדחות את זה בחמש שנים.

מיקי לוי: עכשיו זה עד החמש שנים 18 ו-18.

מיקי לוי: אז גם פה אני מבקש כדי שהציבור לא יתבלבל, בואו נעשה תאריך אחוד.

מיכל סופר: לא, אז ה-12 חודשים, לא סתם לקחנו אותו מהאוויר אלא הוא נמצא כבר בסעיף 9ג(1)ג(ב), בחלופה של קבלן.

מיכל סופר: יש פה הסדרה של קבלן בסעיף ההחלפה הרגיל שקיים בחוק, קובע 12 חודשים מגמר הבנייה ו-18 חודשים מהדירה החדשה.

מיכל סופר: 12 חודשים מגמר הבנייה, אני חושבת שזה לגמרי הוגן כי כאשר הקבוצה נחלצה מהקושי ויודעים שלקראת סיום הוא יכול להתארגן על מכירה עוד לפני, זה לא מצב שאתה באמת צריך את ה-12 חודשים בלבד, לראות את סיום הבנייה.

מיכל סופר: אתה יכול להתארגן על המכירה לפני זה, אין בעיה.

אורי מקלב: - - - מכיוון שאנשים לא כל כך מאמינים כי קבוצות שהתעכבו, הוא רוצה לראות את הדירה מוכנה.

אורי מקלב: ..

משה גפני: בסדר, נסכם את הדברים ונבקש כמה פתרונות.

משה גפני: את רצית להעלות משהו?

אורי מקלב: איך המס שבח עד שהדירה מוכנה, לפי קרקע?

שגית אפיק: לא שבח, איך הסיווג.

שגית אפיק: בישיבה הקודמת עלה הנושא של קרקע, סיווג כקרקע.

שגית אפיק: אתם מוכנים להסביר את זה?

שגית אפיק: נראה לי שיש איזה בלבול ביחס לעניין הזה.

שגית אפיק: איך אתם מסווגים את אותה דירה שנבנית בעיכוב מהותי בקבוצת הרכישה - -

משה גפני: - - - הגיעו לשם, עד הטופס 4.

מיכל סופר: כשהתיקון החדש מונח בפנינו?

שגית אפיק: כן.

מיכל סופר: כדירת מגורים לצורך מס רכישה, זה - - -

מיקי לוי: זה לא קרקע.

מיקי לוי: זה גם ככה היום אגב.

שגית אפיק: לא, הוסבר בישיבה הקודמת שאולי זה כן קרקע ולכן נוצר הבלבול.

מיקי לוי: לא, ברגע שיש קרקע לקבוצת רכישה ויש חלוקה, ההתחשבנות היא - - -

אורי מקלב: גם אחרי כל הדברים שדיברנו, אם היינו עכשיו מגיעים להחלטה שעד טופס 4 זה פטור ממס שבח - - - זה היה הדיון.

אורי מקלב: אנחנו פוגעים בשני אנשים שבחלש יותר אנחנו פוגעים עוד יותר כי בסך הכל הרווח שלו הוא פחות - - -

משה גפני: ולכן מה?

אורי מקלב: ולכן, כשהוא מוכר את הדירה השנייה, מתי המס שבח יחול גם אם הוא מוכר את זה אחרי טופס 4.

אורי מקלב: כל זמן שהוא מוכר את זה תוך כדי הבנייה, תוך כדי - - - בסך הכל זה מחיר הדירות.

שי אהרונוביץ': אז בסדר, אז הוא משלם.

אורי מקלב: אבל הוא היה צריך לשלם, לא היתה לו ברירה אחר כך.

אורי מקלב: היתה לו דירה אחת, הוא הפסיד עליה וסימן שמחירי הדירות עלו.

קריאות: - - -

מיקי לוי: אם הוא הפסיד עליה הדלתא קטנה, אורי.

אורי מקלב: לפני חמש שנים ב-500,000 שקל הוא יכול היה לקנות חצי דירה, היום הוא יכול לקנות רבע.

אורי מקלב: אנחנו רוצים על זה, על ההפסד שלו, אנחנו עוד רוצים - -

שי אהרונוביץ': אם יש לו הפסד הוא לא ישלם שקל.

מיכל סופר: על הפסד אני מבטיחה, הוא לא ישלם מס.

אורי מקלב: לא הפסד אלא הפסד כלכלי בגלל שהכסף לא היה אצלו בבית והוא לא היה מושקע בדירה.

שי אהרונוביץ': זה סוג של השקעה, מה לעשות?

שי אהרונוביץ': גם אם השקעתי בבנק - -

אורי מקלב: אבל זו דירה יחידה שלו.

אורי מקלב: הוא לא משקיע, זה בעל דירה יחידה.

משה גפני: אורי, הוויכוח הזה לא הולך לשום מקום.

אורי מקלב: - - - כל אחד מסתכל מהמבט שלו, ואני מסתכל מתוך המקרים שאני מכיר, אנשים מוחלשים שבקושי הגיעו לדירה בתוך קבוצת רכישה שאולי יותר זולה ונתקעו, ויש מישהו שלא חושב שהוא הפסיד?

אורי מקלב: הוא שילם חודשים רבים, שנים רבות שכר דירה בלי שום דבר.

אורי מקלב: אין ספק שהוא האיש המוחלש יותר.

אורי מקלב: אם הוא היה משקיע, ואת זה אני רוצה שנבין אפילו שלא נסכים אף פעם:

אורי מקלב: אדם שקנה את הדירה הראשונה שלו בקבוצת רכישה כמשקיע, משקיעים בקבוצות רכישה שאולי יכול להיות שהיום זה הולך, זה אנשים שכבר יש להם דירה.

אורי מקלב: אנשים שהדירה הראשונה שלהם נקנית בקבוצת רכישה, תפסיקו להסתכל עליהם כעל משקיעים.

אורי מקלב: זה אנשים שהניסיון הראשון לקבל דירה שם זה בקבוצת רכישה כי אולי לשם - -

משה גפני: טוב, נחזור לזה.

משה גפני: תכף נראה את הסיכום, נראה מה אנחנו עושים.

פנחס מיכאלי: אני מלשכת עורכי הדין.

פנחס מיכאלי: אני אחלק את הדברים בין - -

משה גפני: אתה טענת בישיבה הקודמת - -

פנחס מיכאלי: עורך דין - - - שהיה כאן מטעמנו בישיבה הקודמת.

משה גפני: כן, כן.

משה גפני: אתם טענתם, לשכת עורכי הדין, לגבי המס שבח, שזה נושא שאנחנו כבר פחות או יותר מסכימים אבל יכול להיות שאנחנו טועים אז אני רוצה לדעת מה העמדה שלכם.

פנחס מיכאלי: אני אתייחס גם לסעיף הזה וגם למס שבח.

פנחס מיכאלי: מס השבח, עמדתנו שצריך לפטור לגמרי.

משה גפני: אני לא שומע אותך.

פנחס מיכאלי: אני אומר שאני אחלק בין מס הרכישה למס השבח.

פנחס מיכאלי: מס השבח - -

משה גפני: עזוב מס רכישה.

פנחס מיכאלי: מס רכישה, פשוט תקופה של 12 חודשים, לא נכון להשוות את זה לדירת קבלן, זה סיפור שונה לגמרי אבל עוד מעט אני ארחיב על זה.

פנחס מיכאלי: לגבי מס שבח - לא נכון להסתכל על מי שנמצא רק כמשקיע.

פנחס מיכאלי: האמירה שאם הוא יפסיד הוא לא ישלם מס שבח היא נכונה חלקית כי לא מסתכלים על כל השמונה שנים שהוא שילם שכירות ואני לא יודע מה ודברים אחרים והפסיד המון כספים של השקעות ושל דברים - -

שי אהרונוביץ': ומי שאצל קבלן?

פנחס מיכאלי: יצא לי ללוות אישית קבוצות רכישה, אני לא אזכיר שמות, באזור בית-שמש, של 1,000 משפחות שנתקעו ועדין לא קיבלו את הדירה שלהם, ובאמת מדובר באנשים שמפסידים כספים, לא מרוויחים כספים.

פנחס מיכאלי: שוב, אם יש לו עוד דירות, הוא יישלם מס שבח.

פנחס מיכאלי: אם זו דירה ראשונה שהוא קנה, כמו שאמר חבר הכנסת מקלב, דירה ראשונה שהוא קנה, אי אפשר לראות בו משקיע.

פנחס מיכאלי: זה נכון לתת את הפטור ממס שבח על הדירה הזאת.

פנחס מיכאלי: לגבי מס הרכישה – אני אומר שצריך להאריך את התקופה - -

משה גפני: מה לגבי מס שבח?

משה גפני: אתה כל הזמן חוזר למס רכישה.

פנחס מיכאלי: שנכון לפטור ממס שבח על הדירה של קבוצת רכישה.

משה גפני: כן, אבל הוא הולך ומוכר את זה כעבור כמה שנים, היה רווח על הדירה הזאת.

פנחס מיכאלי: אפשר לאיזו שהיא תקופה אבל בסוף צריך לזכור שהסכמי השיתוף בחלק מקבוצות הרכישה לא מאפשרים למכור לפני שהושלמה הבנייה.

פנחס מיכאלי: הוא לא יכול ברגע שהוסרה המניעה, כמו שהסבירו פה, הוא לא רוצה למכור, ולא כל הדירות האלה בתל-אביב.

פנחס מיכאלי: רוב קבוצות הרכישה הן באזורים שבהם הביקוש הוא נמוך יותר.

משה גפני: טוב.

משה גפני: תודה.

משה גפני: יעקב ביר, שמאי מקרקעין, עורך דין.

יעקב ביר: כעיקרון, לשכת המקרקעין בהחלט תומכת בהצעת החוק לעניין מס רכישה רק יש לנו הערה אחת - -

מיקי לוי: תמיד ה"אבל" מגיע.

משה גפני: את זה לא הבנתי, אני חשבתי שזה לא עומד פה לדיון.

משה גפני: הגיעו מי ים מהים התיכון, הגיעו לדירה בתל-אביב שקנו אותה, וכתוצאה מזה אי אפשר להשלים, צריך להביא מומחה למי ים.

משה גפני: זה עיכוב או לא עיכוב?

מיקי לוי: או לא התקבלו אישורים - - -

משה גפני: או בנו באיזו שהיא עיר ופתאום התברר שאי אפשר לבנות שם או בגלל שאין אישורים או בגלל שבקרקע יש בעיה.

משה גפני: איזה מקרה אתה חושב שתהיה בעיה?

משה גפני: אתה שמאי מקרקעין, תגיד מה יכול לקרות כשתבוא הממשלה ותגיד שזה לא עיכוב.

משה גפני: מה למשל?

יעקב ביר: למשל, כאשר מארגן הקבוצה לא ניהל את הכספים נכון ונכנסו לאיזה שהוא עיכוב כזה או אחר - -

שגית אפיק: אבל זה מופיע בחוזה בצורה מפורשת, לא צריך בשביל זה דוח שמאי.

יעקב ביר: או כאשר פתאום יש בעיה של פועלי בניין, והשאלה אם העיכוב של מספר חודשים כזה או אחר בגלל שיש חוסר בפועלי בניין או שיש אירוע כזה או אחר.

יעקב ביר: יש מקרים גבוליים, הרי הבעיות הן תמיד במקרים הגבוליים ולא במקרי הקיצון.

מיקי לוי: שים לב, הוא דיבר על סיום הבנייה.

מיקי לוי: הוא לא דיבר על ההתחלה של הבנייה שיש עיכוב מהותי.

מיקי לוי: אנחנו יודעים להגיד את זה מסיום הבנייה - היא אמרה את זה חד וחלק מיכל.

משה גפני: שי, יש לכם בעיה עם מה שמעלה עורך דין ביר לגבי הנושא של עיכוב?

משה גפני: אני קניתי דירה, אני לא יודע שום דבר, אין לי שום מושג.

משה גפני: פתאום, מסיבות שונות ומשונות אני לא קבל את הדירה כי לא ממשיכים לבנות.

משה גפני: יש לכם ספק על מקרה מהסוג הזה שיכול להיות שיהיה ויכוח שזה כן נקרא עיכוב בנייה, לא נקרא עיכוב הבנייה?

משה גפני: אני לא אשם.

משה גפני: אני קניתי את הדירה, נתתי מקדמה, התחילו לבנות ועצרו לא בגלל מי ים.

משה גפני: עצרו בגלל שמישהו שם פשט את הרגל או מישהו אני לא יודע מה.

מיכל סופר: זה אחד מהקשיים המהותיים - -

שי אהרונוביץ': זה קושי מהותי של כל הפרויקט.

משה גפני: נכון.

יעקב ביר: ברשותך, אני רק אגיד מה שרצינו להציע בעניין הזה: לפני כחצי שנה נמסרה לשרת המשפטים - -

משה גפני: אני בעד זה שכל פעם נביא שמאי מקרקעין שיגיד...

יעקב ביר: זה בדיוק מה שאנחנו רוצים להציע.

יעקב ביר: לפני כחצי שנה נמסרה על ידי שרת המשפטים ההמלצה של הוועדה הבין-משרדית שקבוצות רכישה, מארגן הקבוצה יהיה חייב לתת דוח כלכלי שמאי בתחילת הדרך.

יעקב ביר: אנחנו מציעים שבדוח הזה השמאי יכתוב בצורה מאוד מפורטת מתי צפויה הבנייה להסתיים, ואז לפחות יהיה לנו איזה קנה מידה שלפיו אפשר לבדוק.

משה גפני: אם אתה שם פה את מה שהוא מבקש?

אורי מקלב: זה יכול להקשות אפילו - - -

אורי מקלב: הוא אומר ששיקול דעת של פקיד שומה, אם הוא לא אומר, השמאים מבקשים, השיקול דעת יהיה מבוסס על דוח השמאי.

אורי מקלב: דוח שמאי מלווה כל פרויקט - -

משה גפני: לא יהיה דבר כזה אורי.

משה גפני: לא יהיה.

שי אהרונוביץ': אם צריך - - -

אורי מקלב: פקיד שומה בהחלטה שלו, שאם אתה נותן שיקול דעת, אתה גם נותן לו נתונים, בסופו של דבר זה תלוי בשיקול דעת וזה שפה אחת במחוז הזה, שפה אחרת במחוז אחר.

משה גפני: כמה מקרים לפי דעתך יש?

מיקי לוי: לא, מפקחי מקרקעין יודעים גם כן - - - רשות המיסים וביקורות, מה הסיפור פה?

אורי מקלב: - - - זה חשוב שיהיה לו, ומי שאין לו אז חשוב שיהיה לו.

אורי מקלב: בקבוצה רכישה יש דוח שמאי שכבר מגלה, חייב לזהות את הקשיים כבר בשלבים הראשונים.

אורי מקלב: הוא יראה מתי הקשיים, זה גם יהיה נוח וגם יותר ברור לפקיד שומה בגלל שאין לו בסיס לאינדיקציה.

אורי מקלב: הוא לא פתאום יתעורר אחרי שלוש, ארבע שנים, אם היה עיכוב או לא היה עיכוב.

אורי מקלב: דוח שמאי שמלווה כל - -

משה גפני: אז מה אתה מבקש?

אורי מקלב: הם מבקשים שהפקיד שומה, יהיה איזה "סיי" לדוח אפס של - -

משה גפני: יש משהו לעשות בחוק בעניין הזה?

שי אהרונוביץ': אני חושב שזה רק מסבך את העניין.

מיקי לוי: תגיד, אתם עושים את זה בהתנדבות, איגוד השמאים?

משה גפני: אולי תפסיק לשאול שאלות מביכות?

אורי מקלב: הם לא מבקשים על זה כסף, זה כבר קיים.

שי אהרונוביץ': אנחנו נוסיף לו הוראת ביצוע שבין היתר ניתן להסתמך על הדוח שמאי - -

משה גפני: שניה, אני לא שומע.

משה גפני: שי בבקשה.

שי אהרונוביץ': אין לנו בעיה לומר באותה הוראת ביצוע שבין היתר המשרד יבחן גם את דוח השמאי כאינדיקציה - -

משה גפני: אם יש בעיות.

שי אהרונוביץ': אם יש בעיות כי לפעמים לא צריך.

שי אהרונוביץ': לפעמים ברור שיש מי תהום או - -

משה גפני: טוב.

משה גפני: זה עונה על מה שאמרת.

משה גפני: אני אומר לך ללכת במסלול הרגיל לגבי מה שאמרת בגלל שאתה מדבר על דברים יותר גדולים.

משה גפני: אומר שי אהרונוביץ' שבמידה ותהיה בעיה שאני לא רואה בדיוק מהי, במידה ותהיה בעיה אז הם יכניסו את זה בנוהל שאתם תהיו בעניין.

משה גפני: אתם לא חייבים לעשות את זה בהתנדבות.

יעקב ביר: לא, הזכרת את חוק הגיוס אז אולי אפשר להשתמש בפתרון של גדוד טוביה.

משה גפני: לא, לגבי חוק הגיוס אמרתי שאם אתה רוצה עכשיו דיון על זה, אז בסוף זה יאושר אחרי חוק הגיוס ואני רוצה לאשר את זה היום.

משה גפני: אני חושב שיש הסכמות.

משה גפני: זו באמת בעיה, שהבעיה הזאת – אנחנו הרי באנו לחוק הזה, נתקלנו בבעיות של אנשים שפנו אלינו, שזה באמת היה לא לעניין.

משה גפני: לכן אנחנו רוצים את החוק מהר.

משה גפני: מה ההתייעצות הסיעתית הזאת?

משה גפני: למה הגעתם?

משה גפני: יש עוד מישהו שביקש רשות דיבור ואחרי זה נתכנס לעניין.

משה גפני: אופיר לוי, בבקשה.

אופיר לוי: שלום.

אופיר לוי: אני רוכש באותה קבוצת רכישה שהיא נתנה כדוגמה.

אופיר לוי: רציתי להביא את הסיפור האישי שלי - -

משה גפני: עם המים של הים?

משה גפני: איפה זה?

אופיר לוי: זה בתל-אביב.

אופיר לוי: קניתי דירה ב-2010 - -

משה גפני: איפה בתל-אביב?

אופיר לוי: בתל-אביב על בגין.

משה גפני: מה באמת?

אופיר לוי: כן.

אופיר לוי: זה באר שנפרצה והיו עוד המון - זה מי תהום.

אופיר לוי: אני חייב להביא את הסיפור שלי כדי להסביר את העניין של מס השבח: אני קניתי את זה ב-2010, מיד אחרי החתונה - -

משה גפני: רבותי, אני מבקש שתקשיבו לו.

משה גפני: בבקשה.

אופיר לוי: קניתי את הדירה ב-2010 מיד אחרי החתונה שלי, מאז אני בשכירות.

אופיר לוי: 13 שנה אני בשכירות, היום נשוי פלוס ילדים.

אופיר לוי: בעקבות הצעת החוק, אני עוקב אחריה באינטרנט, מאוד שמחתי לראות שהיא הולכת ומתממשת.

אופיר לוי: התחלתי לחפש עכשיו נדל"ן ביישוב שבו אני גר.

אופיר לוי: מאוד שמח על הצעת החוק ומודה לכם.

אופיר לוי: אני רוצה לחדד את הנקודה של מס השבח.

אופיר לוי: אני קניתי ב-2010, מאז ועד היום אני גר בשכירות.

אופיר לוי: היום המחירים הם פי 2 גם בתל-אביב וגם באזור שבו אני גר.

אופיר לוי: המחירים עלו בצורה מאוד משמעותית, אז אני צריך עכשיו לקנות דירה חלופית.

אופיר לוי: אני קונה עכשיו את הדירה בהפרש מאוד משמעותי לעומת מה שהייתי יכול לקנות אותה ב-2010.

אופיר לוי: אז למעשה, אמנם יש לי רווח ואין לי שום בעיה לשלם שקל על כל שלושה שקלים שנכנסים לי לבנק, אם באמת זה נכנס לי לבנק והרווחתי את זה אבל כל הכסף הזה הוא בעצם כסף ווירטואלי שהלך לעליית מחירי הדיור, ואני צריך עכשיו לשלם אותו ב - -

משה גפני: אופיר, יש לי שאלה אליך.

משה גפני: יש לך את הדירה שקנית בהתחלה שהיא לא ממומשת בגלל מי התהום שם או מי הבאר?

אופיר לוי: נכון.

משה גפני: אז עכשיו יש לך רק דירה אחת.

אופיר לוי: כרגע יש לי דירה אחת על הנייר.

שגית אפיק: עכשיו הוא יקנה עוד דירה, יוסר העיכוב, מי הבאר יאטמו ותיבנה הדירה שלו.

משה גפני: אופיר תקשיב לי רגע.

משה גפני: אתה מחכה שיבוא המומחה של מי הים וימצא פתרון, ואז אתה - -

אופיר לוי: הוא אומר שזה נפתר.

משה גפני: לא חשוב, אתה מקבל את הדירה הזאת.

משה גפני: הדירה הזאת, שאותה אתה יכול עכשיו למכור בגלל שקנית דירה אחרת, אותה אתה יכול למכור והיא שווה היום כפול.

משה גפני: אתה קנית אותה ב-2010, נניח שהיא היתה שווה 1,000,000 שקל, אתה מוכר אותה עכשיו ב-2,000,000.

משה גפני: למה אתה שונה מאחרים?

משה גפני: תסביר.

אופיר לוי: ראשית, היום אני עדין לא יכול למכור אותה בשוויה המלא בגלל שהיא עדין בסיכון.

אופיר לוי: עדין כל שני וחמישי מנכ"ל "דניה" מאיים לסגור לנו את הבנייה, גם אחרי כל הסיפור וזה מאפיה שלמה.

אופיר לוי: דבר שני, אני משלם עדין מס רווח הון.

אופיר לוי: אם הדירה שלי לא נבנית, אני משלם מס רווח הון של 25 - -

מיקי לוי: תמכור אותה.

מיקי לוי: רק על הדלתא.

אופיר לוי: רק על הדלתא מ-2010 - -

מיקי לוי: תמכור אותה.

מיקי לוי: הרי כשקנית שילמת לצורך העניין - אתם 10 שותפים שכל שותף שילם 300,000 שקל.

מיקי לוי: אם הייתם קונים אותה היום, כל שותף היה משלם 700,000 שקל.

אופיר לוי: נכון.

אופיר לוי: אותו דבר לגבי הדירה החלופית.

אורי מקלב: היום תקבל פחות מעבר למה שהשקעת.

משה גפני: רבותי, הבנתי את מה שאמרת.

משה גפני: הדירה היתה שווה 1,000,000 שקל כשקנית אותה.

משה גפני: היות ויש חשש שזה יוצף עוד פעם, זה מה שאמרת, אז אתה יכול למכור אותה במחיר נמוך יותר.

משה גפני: לא במחיר הרגיל שלה לאותו יום.

משה גפני: למה?

משה גפני: כי כשאני אבוא לקנות ממך אז אני אשאל אותך: תגיד לי, ומה יקרה עם עוד פעם יוצף?

משה גפני: אז תגיד: נכון, אתה צודק, לכן תשלם פחות.

משה גפני: אם אתה תקבל ממני פחות, מס השבח שלך הוא פחות.

משה גפני: מס השבח מותאם למה שאתה מרוויח.

משה גפני: אם הרווחת 1,000,000 שקל, תשלם על זה מס שבח כי אתה מוכר את זה עכשיו ב-2,000,000 אבל אם לא תוכל למכור את זה ב-2,000,000 אלא רק ב-1,000,000 כמו שקנית או ב-1,000,000 ומשהו, מס השבח יהיה בהתאם.

משה גפני: אתה משלם על הדלתא, ולכן אם הבעיה נפתרה אז אתה הרווחת, אתה מוכר אותה בכפול.

אורי מקלב: אני אשקף את מה שאתה אומר.

אורי מקלב: הוא אומר שבסופו של דבר הוא ימכור את זה בעוד שלוש שנים, הדירה תהיה מוכנה, הוא השקיע בה 1,000,000 שקל והיא שווה כרגע 1,300,000.

אורי מקלב: אז מסתכלים עליו כאילו שהוא הרוויח 300,000 שקל.

אורי מקלב: הוא אומר שבכל השנים האלה אתה לא יכול להסתכל עליה כי הרווחתי, בגלל שלא הרווחתי - -

משה גפני: אבל אורי, זה כל אחד לחוד.

אורי מקלב: זה לא ככה.

אורי מקלב: הרב גפני, אותו אחד לשני, שמיכל הביאה את הדוגמה שלו, אני קניתי דירה כיום, קניתי בקבוצת רכישה או אצל קבלן.

אורי מקלב: מרגע שקניתי יש רווח, לא לוקחים ממני שום דבר וגם לא לוקחים ממני על הדירה כאילו היא דירה שנייה וגם לא לוקחים ממני כסף על זה.

אורי מקלב: אני חוזר על זה - -

מיקי לוי: רק במכירה.

משה גפני: טוב, מאה אחוז.

אופיר לוי: אני לא מבקש רווח על עליית ערך הדירה שלי.

אופיר לוי: אני מבקש לשלם מס שבח רק על מה שבאמת הרווחתי.

מיקי לוי: זה מה שאתה משלם, אתה משלם על הדלתא.

שגית אפיק: זה ההגדרה של שבח בחוק.

שגית אפיק: אתה תשלם 25% על השבח.

שגית אפיק: ההגדרה של שבח היא הרווח שעשית אחרי שניכית את ההוצאות שהיו לך ואחרי הכל.

אופיר לוי: האם ההוצאות זה גם עליית מחירי הנדל"ן ב - - - החלופי אותו קניתי?

מיקי לוי: לא, גם ערך הקרקע - - -

משה גפני: אפשר לדעת מה הסיכום?

מיקי לוי: - - - זה לא רק חד-כיווני, זה דו-כיווני אדוני.

מיקי לוי: הערך של הקרקע ב-2010 היתה 300, היום היא 700.

משה גפני: מה הסיכום על החוק?

משה גפני: מה הסכמנו ומה לא הסכמנו.

שגית אפיק: כן, תחזרו על מה...

קריאה: יש את הנוסח.

שגית אפיק: מעבר לנוסח.

שגית אפיק: בואו נקריא את הנוסח.

משה גפני: בסדר.

שגית אפיק: "הצעת חוק מיסוי מקרקעין (שבח ורכישה) (תיקון מס' 93) (שיעור מס הרכישה ברכישת דירת מגורים אחת נוספת על דירת מגורים שנרכשה במסגרת קבוצת רכישה(, התשע"ח-2018 תיקון סעיף 9 1.

שגית אפיק: בחוק מיסוי מקרקעין (שבח ורכישה), התשכ"ג-1963, בסעיף 9(ג1ג)(2), אחרי

פסקת משנה יבוא: "(ב1) (1) רכש את הדירה בחלוף אחת התקופות המפורטות להלן לאחר שרכש דירת מגורים אחרת במסגרת קבוצת רכישה (בפסקת משנה זו – הדירה האחרת): (א) ארבע שנים ממועד רכישת הדירה האחרת – אם בנייתה של הדירה האחרת לא החלה בתוך אותה תקופה, או אם שוכנע המנהל כי חל באותה תקופה עיכוב מהותי אחר בהשלמת בנייתה של הדירה האחרת;" כלומר, אם הבנייה לא התחילה בתוך ארבע שנים, הוא זכאי אוטומטית בלי שיקול דעת או מקרה שני: אם שוכנע המנהל שבתוך ארבע שנים חל עיכוב מהותי, שתכף נקריא את ההגדרה שלו.

משה גפני: זאת הפשרה ארבע שנים?

שגית אפיק: יש ארבע ויש עכשיו עוד אופציה.

משה גפני: אז זאת הפשרה.

גיא גולדמן: צריך להבהיר שזה יינתן אך ורק אם הדירה החדשה נקנתה ארבע שנים אחרי רכישת הדירה בקבוצת רכישה.

אורי מקלב: ברור.

משה גפני: אנחנו הסכמנו לזה.

גיא גולדמן: רק לחדד - -

שגית אפיק: תגיד מה אתה רוצה.

שגית אפיק: אתה רוצה במקום איזו מילה מסוימת?

גיא גולדמן: בלי קשר, יש הערה לנוסח שהמילים "שוכנע המנהל כי חל באותה תקופה עיכוב מהותי" – זאת אומרת, העיכוב יכול להיות גם אחרי ארבע שנים.

גיא גולדמן: עברו ארבע שנים, נקנתה דירה חדשה, המנהל יבחן אם יש עיכוב מהותי במסירת הדירה בקבוצת הרכישה.

גיא גולדמן: אם יש עיכוב מהותי ההקלה ניתנת ואם לא, אז לא.

שגית אפיק: חל בתום אותה תקופה.

גיא גולדמן: לא, המילים "באותה תקופה" לא רלוונטיות.

גיא גולדמן: חל עיכוב מהותי.

גיא גולדמן: אחרי ארבע שנים זה נבחן, אם יש עיכוב מהותי – ניתן, אם אין - אז אין.

שגית אפיק: בסדר.

מיכל סופר: זה רחב יותר.

משה גפני: אז מה מורידים ומה מוסיפים?

משה גפני: ארבע שנים כתבנו גיא.

משה גפני: בסדר, כופפנו את הראש.

דובר: - - -

משה גפני: מה הוא ירוויח?

שגית אפיק: מה הוא ירוויח שהוא בודק?

דובר: הרי על מה דיברנו?

דובר: למשל בבית שמש התחיל איזה שהוא תהליך מסוים - - - וזה ייקח 10 שנים אז פה נכנס גם פקיד השומה - -

גיא גולדמן: ההקלה הזאת לא ניתנת אחרי שנה, היא ניתנת אחרי ארבע שנים.

משה גפני: ההקלה ניתנת אחרי ארבע שנים.

שגית אפיק: אתה יכול לקנות רק אחרי ארבע שנים, זה הסיכום שהגענו אליו.

משה גפני: מה אתה מרוויח בזה שהמנהל נכנס אחרי שנה?

משה גפני: הוא רואה שם את - - -, והוא מבין ששם ייקח 10 שנים.

משה גפני: אז מה?

משה גפני: מה יהיה?

שגית אפיק: עדין אתה יכול לקנות את הדירה הבאה אחרי ארבע שנים.

גיא גולדמן: לא אמרנו ארבע שנים.

גיא גולדמן: אמרנו שבן אדם לא הולך שקורה לו משהו ומיד קונה.

גיא גולדמן: אז לא אמרנו ארבע שנים אבל אם אתה אומר שכבר אחרי שנתיים אתה קולט שהוא דרמטי - -

שגית אפיק: אז זה לא עיכוב.

שגית אפיק: אם לא התחילה הבנייה בתוך ארבע שנים, אין שיקול דעת, באופן מידי הוא מקבל.

שגית אפיק: אוקי?

גיא גולדמן: אז הוא מקבל את זה אחרי ארבע שנים.

דובר: התגלו קברים אחרי שנתיים, אין שיקול דעת?

גיא גולדמן: אחרי ארבע שנים, אם לא התחילה הבנייה, אין שיקול דעת.

משה גפני: דוד, אתה צודק.

משה גפני: אנחנו חיים בעולם של פשרות.

משה גפני: אתה צודק.

משה גפני: אני מכיר גם מקרים כאלה.

משה גפני: בן אדם קנה דירה, הוא יודע שהיא לא תיבנה הרבה שנים, הם מדברים איתי, הם מדברים עם החברים שלי, הם מדברים עם אורי.

משה גפני: אנחנו מכירים את זה.

משה גפני: בסדר, אז הסכמנו לזה.

משה גפני: הסכמנו, מה לעשות?

משה גפני: אנחנו צריכים שהחוק יהיה חוק כללי אבל יש מקרים - -

שגית אפיק: לא, אני לא מבינה.

דובר: אבל למה הכנסנו את העיכוב המהותי הזה?

דובר: אם מדובר בארבע שנים - -

משה גפני: זה עיכוב מהותי.

משה גפני: אם לא בונים אז ארבע שנים זה - - -

גיא גולדמן: אני אסביר.

אורי מקלב: זה ברור שיש עיכוב.

אורי מקלב: אנחנו הוספנו שיקול דעת כדי לתת לו על אפשרויות שיכולות להיווצר שאין על זה מחלוקת.

משה גפני: תחפשו פתרון לזה.

משה גפני: זה בעיה אבל מה שהסכמנו אנחנו צריכים להסכים.

אורי מקלב: על זה הסכמנו.

שגית אפיק: מה זה מפריע לך שנשארות המילים "באותה תקופה"?

משה גפני: יש מקרים שאנחנו מכירים שבן אדם קנה, אין לו משהו אחר, זה מה שהוא קנה.

משה גפני: הוא נפל בבור הזה ואין לו פתרון דיור.

משה גפני: הוא בא אליכם ואומר: תראו, זה המקרה.

משה גפני: מה אתם רוצים שאני אעשה עכשיו?

משה גפני: למה אתם לא משאיר את המילים האלה?

משה גפני: תשאיר את זה ככה.

משה גפני: תאפשר לבן אדם לבוא אליכם ולהגיד את הסיפור.

גיא גולדמן: כי יכול להיות שיהיה מי שיחשוב שכן הוא יכול לקנות דירה חדשה אחרי יומיים או אחרי - -

משה גפני: לא, אז הוא בא אליכם והוא אומר לכם שזה המצב.

דוד איזקסון: תודה הרב גפני.

דוד איזקסון: רציתי להעיר דווקא על הגדרת עיכוב מהותי - -

שגית אפיק: רגע, עוד לא הגענו לזה.

דוד איזקסון: אבל זה חשוב אולי עכשיו.

דוד איזקסון: שמתי לב שאמרת - -

משה גפני: רגע, אז נגיע לעיכוב מהותי.

משה גפני: דקה.

משה גפני: מה הפתרון פה?

שגית אפיק: גיא, אני לא רואה סיבה להשאיר את המילים האלה.

שגית אפיק: יש לך ברישא, כתוב לך שהרכישה צריכה להיעשות בחלוף אחת התקופות ולכן, אפשר להשאיר את המילים "באותה תקופה".

גיא גולדמן: לוועדה ברור שהוא יצטרך לקנות את הדירה אחרי ארבע שנים?

משה גפני: כן.

גיא גולדמן: בסדר.

גיא גולדמן: זו פרשנות פחות טובה אבל - -

שגית אפיק: יכול להיות שהפתרון יהיה בהגדרה של עיכוב מהותי.

משה גפני: בסדר, מסכימים.

גיא גולדמן: אם אנחנו מדברים על מה יהיו ההסכמות - -

משה גפני: טוב.

משה גפני: רבותי, דוד - -

אורי מקלב: אבל אדוני היושב ראש, היו הסכמות והם מאוד דבקים בהסכמות.

אורי מקלב: אם בשביל ארבע שנים, לא צריך עיכוב מהותי.

אורי מקלב: השנים הן לבד בלי עיכוב מהותי.

אורי מקלב: אז למה צריך עיכוב מהותי אם בתוך ארבע שנים אפשר לקנות דירה.

גיא גולדמן: יש פה איזה בלבול.

אורי מקלב: ארבע שנים זה עיכוב מהותי.

משה גפני: למה?

משה גפני: אם אני לא רוצה לבנות?

משה גפני: אני החלטתי לא לבנות?

אורי מקלב: יש לי הסתייגות לארבע שנים - -

משה גפני: אז זה עיכוב מהותי.

אורי מקלב: בסדר, אנחנו כבר אחרי שמחליטים מה זה עיכוב מהותי אבל ארבע שנים בהלימה שלא אתה מעכב - -

משה גפני: טוב.

משה גפני: תמשיכי בבקשה.

שגית אפיק: "(ב) 6.5 שנים ממועד רכישת הדירה האחרת – אם החזקה בדירה האחרת לא נמסרה בפועל לידי הרוכש בתוך אותה תקופה;" זאת אופציה נוספת.

שגית אפיק: "(2) הוראות פסקת משנה (1) יחולו בהתקיים כל אלה: (א) העיכוב בהתחלת הבנייה או בהשלמתה, לפי העניין, חל בנסיבות שאינן בשליטתו של הרוכש ולא היו ידועות במועד רכישת הדירה האחרת; (ב) הרוכש מכר את הדירה האחרת בתוך 12 חודשים ממועד השלמת בנייתה; (ג) בעת רכישת כל אחת משתי הדירות, לא היתה ברשותו של הרוכש דירה נוספת, פרט לדירה האחרת.

שגית אפיק: (3) בפסקת משנה זו – "התחלת בנייה" – עבודות להקמת הבניין, למעט עבודות תשתית או עבודות להכשרת הקרקע; "עיכוב מהותי" – עיכוב בהמשך הבנייה או כל איחור אחר בקצב התקדמות הבנייה שאינו מקובל ברכישת דירה במסגרת קבוצת רכישה.

שגית אפיק: " גיא, אני רוצה בבקשה שתסבירו מה אתם עושים בחוזר שלכם ביחס לעיכוב מהותי, איך אתם מפרשים אותו כי זאת תהיה ההנחיה לפקידי שומה.

גיא גולדמן: אם יש סכסוך משפחתי או כל אירוע בלתי צפוי שהיה, שלא היתה לרוכש שליטה עליו ומביא לעיכוב משמעותי שחורג מפרק הזמן המקובל להשלמת הפרויקט בקבוצות רכישה.

שגית אפיק: ואם זה קורה בתוך התקופה הזאת?

שגית אפיק: נחזור לשאלה הקודמת – דוד, תקשיבו.

שגית אפיק: אם זה קורה - -

גיא גולדמן: גם אם העיכוב היה בתוך התקופה זה עיכוב מהותי, גם אם זה קורה לאחר ארבע שנים זה עיכוב מהותי.

גיא גולדמן: בגלל זה חשבתי שהמילים "בתוך התקופה" עשויות להטעות.

גיא גולדמן: זה עניין מקצועי אם יש הסכמה מהותית שהארבע שנים האלה נעולות, בעיני צריך להוציא את המילים "בתוך התקופה" כי הן עשויות להטעות.

גיא גולדמן: זה הכל.

אורי מקלב: זה יכול להטעות אם אתה עכשיו לא כפי המסוכם ומיכל, אני לא יודע, מיכל צריכה להגיד מה סוכם.

אורי מקלב: היו סיכומים ועכשיו מפרים אותם.

אורי מקלב: לפי מה שאתה אומר עכשיו - -

קריאות: - - -

גיא גולדמן: שלילי, לא, ולכן המילים האלה מטעות.

שגית אפיק: אז אני רוצה לשמוע.

מיכל סופר: לא היה סיכום כזה.

מיכל סופר: הסיכום היה שאם חלפו ארבע שנים מיום הרכישה ולא התחילה הבנייה והוא רוכש דירה אחרי שחלפו ארבע שנים ולא התחילה הבנייה, רוכש דירת מגורים, אנחנו מכניסים אותו לסעיף הזה ולכל המנגנון שבו.

מיכל סופר: אבל אם חלפו ארבע שנים, הוא קנה דירה, התחילה הבנייה והוא לא במסלול הראשון שלא התחילה הבנייה.

מיכל סופר: התחילה הבנייה אבל איפה שהוא בדרך נתקע משהו, יש איזה קושי מהותי שהפסיק את הבנייה למרות שהיא התחילה, עדין נכניס אותו למסלול הזה אבל כיוון שהוא רכש אחרי ארבע שנים - -

שגית אפיק: לא יכול להית שעיכוב מהותי יגבר על אי התחלת בנייה, אתה מבין?

שגית אפיק: אי התחלת בנייה זה הדבר החמרו ביותר שיכול לקרות בתוך ארבע שנים.

שגית אפיק: ולכן, אם יש עיכוב מהותי הוא גם צריך להיות בסוף בתקופה הזאת.

דובר: - - - יש מצב שאחרי שנתיים, ברור שאחרי ארבע שנים - - -

מיכל סופר: לא, אנחנו לא נביאים.

שגית אפיק: אוקי, אתה צודק.

שגית אפיק: אחרי שנתיים ברור שהמצב החמור יקרה אחרי ארבע שנים.

שגית אפיק: אתה רוצה שפקיד השומה אחרי שנתיים ייתן החלטה שהוא מאפשר לאדם הזה לקנות בעוד שנתיים?

דובר: כל מה שהיא אמרה - - -

משה גפני: אבל הם אומרים שהם לא סיכמו אתכם את זה.

דובר: אז זאת אי הבנה.

אורי מקלב: מאה אחוז.

אורי מקלב: אז בשביל מה צריך פקיד שומה?

אורי מקלב: למה הוא צריך להשתכנע?

מיכל סופר: התחילה הבנייה.

אורי מקלב: אז זאת אומרת שכשאין התחלת בנייה, בכלל לא צריך פקיד שומה.

מיכל סופר: נכון, אין לו שיקול דעת.

מיכל סופר: לא התחילה הבנייה, חלפו ארבע שנים, אין שיקול דעת.

משה גפני: אוקי, הבנו.

משה גפני: בבקשה עורך דין איזקסון.

דוד איזקסון: תודה רבה חבר הכנסת גפני.

דוד איזקסון: הערה אחת לגבי עיכוב מהותי – ההגדרה של עיכוב מהותי, כל האטה שאינה מקובלת ברכישת דירה במסגרת קבוצת רכישה, זו הגדרה מאוד בעייתית כיוון שאנחנו כמעט לא נתקלים במשהו שהוא לא צפוי בקבוצות רכישה.

דוד איזקסון: כמעט כל דבר הוא צפוי.

דוד איזקסון: כשאדם קונה דירה בקבוצת רכישה צפוי לו כל דבר.

דוד איזקסון: שמענו פה את הסיפור של המים, אתם בטח מכירים את הסיפור של העצמות - -

משה גפני: למה אתה רוצה להגיע?

שגית אפיק: אנחנו לא מדברים על הסיבה.

שגית אפיק: הנוסח לא מדבר על הסיבה, הנוסח מדבר על הקצב, על ההאטה.

משה גפני: למה אתה חותר?

דוד איזקסון: אם הכוונה לקצב אז זה בסדר גמור.

משה גפני: זאת הכוונה.

משה גפני: הרי דיברנו עכשיו כל הזמן שאם המצב הוא שאין תחילת בנייה, לא צריך גם את המנהל.

משה גפני: אין תחילת בנייה, נקודה.

משה גפני: הוא זכאי בלי דיון בכלל, אתה מקשיב לי?

דוד איזקסון: כל מילה, כן, בוודאי.

משה גפני: בסדר, זה טוב שאתה מקשיב לי.

משה גפני: האפשרות השנייה זה שהבנייה התחילה אבל נהיה עיכוב מהותי.

משה גפני: התחילו לבנות ופתאום התברר שהגיעו מי ים או כל דבר אחר.

משה גפני: דיברנו על זה.

משה גפני: אז המנהל צריך להחליט בגלל שהבנייה התחילה.

משה גפני: הוא אומר: רגע, יש עיכוב מהותי, ובגלל שיש עיכוב מהותי אני מאפשר את מה שקבענו פה בחוק.

גיא גולדמן: - - -

משה גפני: רגע, לא מהר.

משה גפני: אתה מדבר על (2)(ג).

משה גפני: מה אתה שואל?

דוד איזקסון: אדם שהיתה לו דירת ירושה לפני שהוא קנה את הדירה בקבוצת רכישה או אדם שהיתה לו דירה והוא יכול למכור אותה בתוך 18 חודש וכך הוא עשה.

דוד איזקסון: יש לו חזקת דירת מגורים יחידה בחוק.

דוד איזקסון: האם הם מחילים את חזקות דירת יחידה גם על אותו סעיף או אינם מחילים?

משה גפני: שי, אתה יודע לענות לו?

מיקי לוי: מתחיל להיות "ביזנס".

קריאה: לא, זה לא "ביזנס", זה חזקות שבחוק.

מיקי לוי: רגע.

מיקי לוי: יש לו דירה אחת, הוא בקבוצת רכישה ואתה אומר שהוא מכר את הדירה הראשונה וקנה עוד דירה אחרת במקומה.

מיקי לוי: תחליטו, או שהוא עושה - -

משה גפני: זה מה שהוא עושה?

מיקי לוי: זה מה שהוא אמר.

משה גפני: מיקי, לא הבנתי.

קריאה: שליש וחצי כן, כמו בדירת קבלן.

שי אהרונוביץ': ו-49 18 חודש לא תחילו?

שי אהרונוביץ': אדם שהיתה לו דירה - -

קריאה: לא, לא.

משה גפני: אוקי.

משה גפני: זאת התשובה.

משה גפני: בבקשה.

משה גפני: אתה מבקש את ה-12 חודש להגדיל ל-24?

פנחס מיכאלי: אין בשום מקום דרישה מאדם למכור דירה בתוך 12 חודש - -

משה גפני: נכון.

פנחס מיכאלי: מה שאמרו בדירת קבלן זה לא נכון כי בדירת קבלן מבקשים ממנו למכור את הדירה הישנה שלו, שהוא כבר יכול להעריך את המכירה שלה כי יש לו תאריך לקבל מפתח, ויש לו הרבה - -

משה גפני: נכון, אתה צודק.

משה גפני: אני מבקש להגיע לפתרון בעניין הזה.

משה גפני: 12 חודש זה לא זמן מספיק.

קריאות: 12 חודש מגמר הבנייה?

מיכל סופר: מסיום הבנייה.

מיכל סופר: למה זה לא מספיק?

מיכל סופר: אתה יכול להיערך כבר לפני למכירה, אתה לא חייב לחכות שבניית הדירה תסתיים.

שי אהרונוביץ': - - - גם ככה לקחה 10 שנים ואתה לא יודע אם תקבל מפתח - - -

קריאה: נתנו פה "גרייס" בחקיקה.

משה גפני: בסדר.

מיקי לוי: אבל אם אני מקבל מפתח על הדירת רכישה, שנה שלמה אני לא יכול למכור את הדירה הקודמת?

פנחס מיכאלי: לא הקודמת, בקבוצת הרכישה.

מיקי לוי: לא משנה, אחת מהשתיים.

פנחס מיכאלי: זה משנה.

מיכל סופר: יש לך שנה שלמה ואתה יכול להיערך למכירה.

מיכל סופר: אם אתה צופה שזה לא מספיק שנה שלמה כי השוק קצת יותר קשה לך, אתה יכול להתחיל למכור אותה לפני.

מיכל סופר: להתחיל להתניע את המכירה לפני.

פנחס מיכאלי: אני אומר שזה לא נכון ברוב המקרים, אולי בתל-אביב זה נכון.

פנחס מיכאלי: ברוב הישובים זה לא נכון וזה דבר שיוצר בעייתיות גם בחקיקה ולכן, אנחנו מבקשים שזה יהיה 24 חודש.

פנחס מיכאלי: אנחנו חיים את השוק, חיים את השטח.

מיכל סופר: אני חייבת להגיד שאנחנו חיים את השטח ואנחנו לא נתקלים בבעיה כזו היום, כשיש לנו את אותה חלופה של 12 חודשים לדירת קבלן, לא נתקלנו בבעיה הזאת.

מיכל סופר: אנשים נערכים.

פנחס מיכאלי: אבל את מתכוונת למשהו אחר, לדירה הישנה ולא לדירת קבלן.

מיכל סופר: זה חל גם על קבוצות רכישה.

פנחס מיכאלי: רגע, דירת קבלן אם הוא מוכר את הדירה הישנה שהוא גר בה כבר 10 שנים, שיש לה שווי שוק ידוע.

שי אהרונוביץ': כמו שאומר הבחור, הדירה הולכת להיגמר הבנייה שם, הוא יכול לפרסם אותה - -

פנחס מיכאלי: הוא לא יכול לפרסם אותה והוא לא יכול לנקוב במחיר.

שי אהרונוביץ': אז שיוריד במחיר, אין מה לעשות.

פנחס מיכאלי: הוא לא יכול.

מיכל סופר: הוא יכול למכור גם היום.

פנחס מיכאלי: אני מזכיר שוב שאנחנו לא מדברים פה על משקיעים, מדברים על אנשים שהוציאו כל כך הרבה כספים על זה, - - - על מס שבח - -

שי אהרונוביץ': - - - גם בן אדם צריך למכור.

פנחס מיכאלי: אנחנו מדברים על אנשים שהוציאו המון כספים ב-10 שנים שהיתה להם הדירה בתוך קבוצת הרכישה.

פנחס מיכאלי: זה המינימום של המינימום לתת להם את התקופה להיערך כמו שצריך למכירה.

משה גפני: אתם צריכים להסכים ל-18 חודש.

מיכל סופר: אגב, הוא יכול למכור גם לפני.

משה גפני: בסדר, אבל הוא לא מוכר, הוא בבעיות שם.

משה גפני: תמיד היתה הסכמה שלכם ל-18 חודש.

מיכל סופר: זו התקופה המרבית שנתנו לו, הוא יכול למכור גם לפני.

קריאה: לא, יש הסכמי שיתוף שלא מאפשרים מכירה לפני.

משה גפני: בסדר אבל הוא לא מכר, היו לו שם בעיות.

משה גפני: הרי מדברים על אחד שהיו לו בעיות.

משה גפני: מה שעשינו פה בחקיקה תמיד היה 18 חודש.

מיכל סופר: ברגע שאין בעיה הוא כבר יכול למכור.

משה גפני: למה זה כל כך חשוב העניין הזה?

שגית אפיק: גם מיקי דיבר על השוויון הזה שיהיה בתקופות.

אורי מקלב: אני עומד בהסכמות, אני לא מתערב.

משה גפני: אורי, שנייה.

משה גפני: פה זה כבר יותר מדי הרבה זמן עם החוק הזה.

משה גפני: אנחנו, בכל החקיקה שעשינו, תמיד אפשר לבוא ולהגיד ש-18 חודש זה הרבה מדי, אפשר לעשות פחות.

משה גפני: אפשר לעשות אפילו שישה חודשים.

משה גפני: אנחנו מכירים את החיים, החיים יותר חזקים מאתנו.

משה גפני: בן אדם רוצה למכור, ורוצה למכור ברווח, זאת אומרת הוא רוצה למכור את זה נורמלי, עד שהוא מוצא, מתווכים וכולי.

משה גפני: אתם הסכמתם כל הזמן כאן בחקיקות, הסכמתם ל-18 חודש.

משה גפני: יש לו את המפתח, ברור, הכל בסדר, על פי החוק הוא צריך למכור את הדירה הזאת.

מיכל סופר: אבל בדירת קבלן וקבוצת רכישה?

פנחס מיכאלי: הוא לא מוכר את הדירה החדשה בדירת קבלן, הוא מוכר את הישנה.

קריאות: - - -

משה גפני: לא, מדובר על קבוצת רכישה שהיו בה בעיות.

משה גפני: זה לא פשוט למכור את זה.

משה גפני: אם אתם תתעקשו אני אשאר עם זה, בסדר?

משה גפני: כולם שיסתכלו עלי ככה.

משה גפני: אתם טועים בעניין הזה.

משה גפני: סתם להקשות.

משה גפני: הרי בן אדם הולך למכור דירה בקבוצת רכישה שהיו בה בעיות.

משה גפני: הרי לא מדובר על המקרה הרגיל, מדובר על המקרה שהיו בעיות והוא צריך למכור את זה.

משה גפני: אנחנו, המדינה, אנחנו צריכים ללכת לקראתו.

משה גפני: אז צריך להשאיר אותו ב-12 חודש?

משה גפני: אפשר לחשוב שהמדינה תתמוטט אם זה יהיה 18 חודש.

משה גפני: זה סתם.

מיכל סופר: לא, זה לא סתם וזה לא הומצא, זה נמצא היום בחוק.

מיכל סופר: אנחנו לקחנו את אותו מנגנון שקיים היום בחוק והשלמנו - -

פנחס מיכאלי: אבל הם חוזרים על זה כל הזמן וזה מקרה אחר לגמרי.

משה גפני: זה לא המקרה שעליו מדובר.

משה גפני: תחשבו ותתנו לי תשובה.

משה גפני: אני מבקש 18 חודש.

משה גפני: אני חושב שצריך ללכת לקולא בעניין הזה.

קריאה: אדוני הישוב ראש, אני אשמח להסביר את הרציונל מבחינתנו - -

משה גפני: לא צריך אני הבנתי אותו.

קריאה: - - לגבי ה-12 חודש - -

משה גפני: לא, לא רוצה הסבר, אני רוצה תשובה.

משה גפני: אני חשוב שצריך 18 חודשים.

משה גפני: מדובר על מקרה - זה החוק שעליו אנחנו מדברים.

משה גפני: אנחנו מדברים על מקרים בעייתיים, אנחנו לא מדברים על מקרים סטנדרטיים בגלל שאז אין חקיקה כי הכל בסדר.

משה גפני: בכל החקיקות שעשינו אתכם בנושא הזה אמרנו שנאפשר לו, אתם הצעתם את זה בחוקים שלכם.

מיקי לוי: זה לא קריטי כי ממילא אם הוא - - - הוא ישלם.

מיקי לוי: עזבו אתכם.

מיקי לוי: הוא ישלם את הדלתא.

משה גפני: בדיוק.

משה גפני: סתם.

משה גפני: אתם הצעתם את זה תמיד.

משה גפני: לא מדובר במקרה השגרתי.

משה גפני: במקרה השגרתי אתם צודקים.

משה גפני: מדובר במקרה הבעייתי שלאט לאט הוא יוצא ממנו, ואנחנו מאפשרים לו לצאת ממנו.

משה גפני: אנחנו אומרים לו: תמכור את הדירה הזאת.

משה גפני: אז יש לו אפשרות, אם יש לו יותר זמן, הוא יכול לקבל יותר מחיר.

משה גפני: זה הכל.

אורי מקלב: מיקי נגע בנקודה הרגישה.

אורי מקלב: ברגע שמשלמים מס שבח, אתם תרוויחו בזה הרבה יותר - - -

משה גפני: טוב, עזוב.

משה גפני: לא חוזרים לזה.

מיקי לוי: מיכל, תרדו מזה.

מיקי לוי: שזה לא יתהפך עלינו.

משה גפני: כן, אני חושב שנכון.

שי אהרונוביץ': בואו נמשיך ונראה בסוף.

משה גפני: בסדר.

מיקי לוי: לא, בואו נגמור עם זה ונסיים את זה.

משה גפני: אתם עושים טעות.

משה גפני: תשאלי את השאלה.

שגית אפיק: יש לי עוד שאלה בהקשר של מה שעלה כאן

שגית אפיק: קודם לגבי התקופה - -

משה גפני: ובזה אנחנו מסיימים, נכון?

שגית אפיק: לא, הם יאמרו מה הם יעשו – לא הכנסנו סעיף של הוראת מעבר אז הם יגידו מה הם יעשו לגבי העבר.

שגית אפיק: לגבי אותם ארבע שנים – בא אדם לפקיד שומה במחצית התקופה, אחרי שנתיים, ופקיד השומה מגיע למסקנה שלא התחילה הבנייה או לחילופין שאכן יש עיכוב מהותי שהוא מגיע למסקנה שהוא - -

גיא גולדמן: אגב, בדרך כלל לא מתחילה הבנייה אחרי שנתיים לפי הנתונים של הוועדה של ארז קמיניץ.

גיא גולדמן: זה לא אירוע חריג.

שגית אפיק: בסדר.

שגית אפיק: והאדם הזה לחוץ כבר לקנות דירה, הוא לא רוצה לגור בשכירות.

משה גפני: יש לו ילדים קטנים.

שגית אפיק: יגבה ממנו מס רכישה.

שגית אפיק: כעבור שנתיים, עדין התברר שהדירה בקבוצת הרכישה עדין בעיכוב מהותי.

שגית אפיק: יש אפשרות שיוחזר לו מס הרכישה במצב הזה?

קריאה: לא.

שגית אפיק: וזה כדי לפתור את הבעיה שעלתה כאן ובגלל ההרגשה ש - -

משה גפני: גיא, אתה לא מקשיב בכלל.

משה גפני: אתה עושה את מה - -

מיקי לוי: שגית, זה יכול לעבוד לשני הכיוונים.

מיקי לוי: אם אחרי שנה וחצי הם יחליטו שהדירה כבר שווה יותר, אז מה הוא יעשה?

שגית אפיק: אין עניין של דירה.

שגית אפיק: אנחנו מדברים רק על העיכוב המהותי.

מיקי לוי: העיכוב המהותי, בסדר.

שגית אפיק: כי למשל באמת במקרה של הבחור הזה שמדבר על המים - -

משה גפני: מיקי, אני אגיד לך על מה מדברת שגית, לא מס שבח: היא אומרת ככה, יש מים בדירה ההיא, אין פתרון בינתיים וזה הולך לקחת הרבה זמן.

משה גפני: יש לו ילדים קטנים, הוא אומר: אין לי ברירה, אני רואה שזה לא הולך, אני הולך לקנות דירה נוספת.

משה גפני: הרי זה בתוך הארבע שנים אז אני צריך לשלם מס רכישה גבוה.

משה גפני: שואלת שגית: האם אני יכול או להקפיא את זה, לראות מה יקרה כעבור שנתיים.

משה גפני: אם כעבור שנתיים אז אני פטור או שיחזירו לי את זה.

משה גפני: אני חייב דירה, יש לי ילדים קטנים.

משה גפני: זאת השאלה.

משה גפני: בסדר, לא נורא.

גיא גולדמן: רציונל שני זה שאנחנו לא רוצים שאנשים יקנו דירות אחרי יומיים, אחרי שנה, אחרי חצי שנה.

גיא גולדמן: קנית דירה בקבוצת רכישה, בוא תמתין ותראה מה קורה אתה.

גיא גולדמן: אנחנו לא רוצים להגדיל את - -

משה גפני: לא, אבל הוא בא לפקיד השומה וזה מה ששאלתי אתכם גם קודם.

משה גפני: הוא בא לפקיד השומה ואומר לו: תשמע, קניתי ברחוב פלוני ויש שם מים, הנה, תראה.

משה גפני: אי אפשר לבנות.

שגית אפיק: יש קברים.

שגית אפיק: הרי ברור שבעיית קברים לא תיפטר בשנתיים שלאחר מכן.

גיא גולדמן: צריך להמתין ארבע שנים, זה הסיכום.

שגית אפיק: אז תקפיא לו או תגבה ממנו ותחזיר לו.

קריאות: - - -

גיא גולדמן: - - - צריך לראות את הדירה אחרי ארבע שנים.

אורי מקלב: תסתכלו בעיניים של אותו אחד שקנה - - -

גיא גולדמן: גם אחרי כל אחד כזה יבואו עשרה - - -

מיכל סופר: אני חייבת להחזיר אותנו - -

גיא גולדמן: שגית, ככל שיש מקרה כזה, על כל אחד כזה יבואו עשרה אחרים שיטענו גם שיש להם עיכוב מהותי.

גיא גולדמן: ההסתברות היא נמוכה מאוד לעיכוב מהותי בתקופה הראשונה.

משה גפני: אבל גיא, זה נראה לי הסדנה של רשות המסים.

משה גפני: בואו, תצאו רגע מהסדנה.

משה גפני: בואו נדבר רגע כדבר איש אל רעהו.

משה גפני: בא בן אדם לפקיד השומה ואומר: אני לא מקרה כמו כולם.

משה גפני: אני לא שנתיים שיבנו, שלא יבנו.

משה גפני: פקיד השומה יגיד לו תלך לכל...

משה גפני: ואל תבלבל במוח, תשלם מס רכישה.

משה גפני: אתה קונה עוד דירה?

משה גפני: מס רכישה.

משה גפני: הוא בא לפקיד השומה, הוא מביא לו את המסמכים, מראה לו את התמונות והוא אומר לו: תראה, פה לא יבנו.

משה גפני: ומכיוון שלא יבנו ולי יש תינוקת בת שנה וילד בן חמש, אני לא יכול להתגלגל ממקום למקום.

משה גפני: אין לי ברירה, אני הולך לקחת הלוואות, אני קונה עוד דירה.

משה גפני: תקפיא לי את מס הרכישה בגלל שכעבור שנתיים נוספות יתברר שצדקתי ואני פטור.

משה גפני: תקפיא לי את זה, אני בקושי גדול.

מיכל סופר: אבל שוב שכחנו שאנחנו מדברים על אוכלוסייה שכלכלית יש להם את האפשרות לרכוש דירת מגורים אחת יחידה.

מיכל סופר: זה לא משקיעים.

מיכל סופר: אדם שזו דירתו היחידה וקנה מלכתחילה משהו שהוא זמני, שאמור לקחת לו זמן בנייה, לא מתנער ומתייאש אחרי שנתיים בקנייה של דירה חדשה.

מיכל סופר: חבר'ה, כל אחד מאתנו נותן - -

שגית אפיק: מיכל, אני חייבת להגיד לך שעברנו על הפניות, והגיעו פניות רבות לחבר הכנסת אורי מקבל, ובחלק לא קטן מהפניות - -

משה גפני: גם אלי, אף על פי שאורי מקלב הוא כמו שאני.

שגית אפיק: - - בחלק לא קטן מהפיות, שנתיים ושנתיים וחצי זה כן תקופה שאנשים הלכו וקנו.

שגית אפיק: ועברנו עליהן אחת אחת.

שי אהרונוביץ': - - -

אורי מקלב: אל תסתכלו על מקלב.

אורי מקלב: תסתכלו על אופיר, הבחור עם החולצה הירוקה שהיה - -

משה גפני: בסדר.

משה גפני: שי...

שי אהרונוביץ': התיקון חקיקה מאפשר רכישת דירה נוספת רק אחרי ארבע שנים.

אורי מקלב: אם הוא היה יכול, הוא היה קונה ולא היינו מגיעים למצב כמו שהוא נראה היום, עם ילדים ובלי דירה במקום אחר.

משה גפני: רגע אורי, בוא נשמע אותם.

משה גפני: לא נוכל להוציא מים מהקיר.

שי אהרונוביץ': אמרתי לכבודו בישיבה הקודמת שבמקרה שאנחנו בתום ארבע שנים, וברכישה תוך ארבע שנים התיקון לא חל.

שי אהרונוביץ': מה שכן, שאם יתחוור לנו שמדובר באיזו קטסטרופה וקבוצת הרכישה לא מתממשת, זאת אומרת שאנחנו מגיעים למסקנה - -

משה גפני: שברור שזה לא הולך לשום מקום.

שי אהרונוביץ': - - שזה לא הולך לדירה ובעצם צריך להסתכל על בן אדם כאילו הוא רכש קרקע בלבד, אנחנו בתוך ארבע שנים יכולים בסיטואציה כזאת, והיו מקרים ואני סיפרתי על זה בפעם הקודמת, ששינינו את הסיווג מדירת מגורים לקרקע.

שי אהרונוביץ': נכון שעל הקרקע הוא צריך לשלם מס רכישה של חמישה או שישה אחוזים אבל קודם כל צריך לזכור שמרכיב הקרקע בקבוצת רכישה הוא מלכתחילה יותר נמוך.

שי אהרונוביץ': כמו כן, על הדירה הנוספת שהוא קונה, הוא לא משלם שמונה אחוזים אלא הוא מקבל את המדרגות של דירה יחידה.

שי אהרונוביץ': זה הפתרון שאנחנו יכולים לתת בתוך ארבע שנים - -

שגית אפיק: ואתם תתנו אותו גם כשהחוק יהיה?

שגית אפיק: אמרת שאת זה עשית בהיעדר החוק.

שגית אפיק: השאלה האם אתה תעשה את זה ותכניס את זה לחוזה או שתפעל ככה גם בהינתן החוק.

ליאת שדמי: הסיווג הזה יחול כלפי כל חברי הקבוצה.

ליאת שדמי: זה לא יחול לגבי אחד מהרוכשים.

משה גפני: אף אחד לא אמר את זה.

שגית אפיק: אבל לא כל חברי הקבוצה ביחד ילכו לקנות דירות.

שגית אפיק: זה לא עובד ככה.

קריאה: אבל או שזה קרקע או שזה דירה.

קריאה: זה בדיוק הקטע.

קריאה: אם זה קרקע, זה קרקע.

ליאת שדמי: אפשר לשנות סיווג לקבוצה.

שי אהרונוביץ': אז אנחנו מגיעים להסכמה שבעצם הקבוצה הזאת לא מתממשת.

משה גפני: השאלה האם מה ששי אמר עכשיו, האם זה יהיה נכון ותקף גם אחרי שהחוק הזה נכנס לתוקף?

שי אהרונוביץ': כן בוודאי.

שי אהרונוביץ': זה קיים גם לפני שהחוק נכנס לתוקף.

אורי מקלב: אבל היא אומרת לך כאן משהו שהם צריכים לבדוק את זה טוב.

אורי מקלב: מה שמדובר, שאם אחד מהרוכשים יעבור לקרקע, דהיינו שכולם יחתמו קרקע, ולגבי נושא של מס הכנסה שלילי ועוד דברים כאלה, שכאשר תיקנו את החוק הזה, הם יהפכו לבעלי קרקע.

אורי מקלב: זאת אומרת, כל אלה שמחזיקים עכשיו כבעלי קרקע, השאלה אם יש לזה - - -

שי אהרונוביץ': אנחנו מדברים פה על מקרים של קטסטרופה, שבאמת לא תהיה פה קבוצת רכישה.

אורי מקלב: אבל זה פוגע באחרים.

משה גפני: רבותי, תסגרי את החלק הזה שאורי אמר.

שגית אפיק: אז אתם תפעלו ככה אבל אתם בעצם אומרים שזה יקרה רק במקרה של קטסטרופה רצינית ביחס של פרויקט רכישה, ואז...

שי אהרונוביץ': אנחנו מדברים על קטסטרופות.

ליאת שדמי: ושנתיים שלוש זה זמן מאוד מוקדם.

משה גפני: בסדר, ואז מה?

שגית אפיק: ואז הם יסווגו את זה כקרקע - -

משה גפני: כן אבל אז אומר אורי מקלב שהם יאבדו את מס ההכנסה השלילי, תהיה להם קרקע.

קריאות: - - -

שגית אפיק: לא, הם לא יאבדו.

שגית אפיק: למה הם יאבדו את מס הכנסה שלילי?

קריאה: כי הם מחזיקים קרקע ולא דירת מגורים.

מיקי לוי: היום כולם משלמים על פי דירה.

מיקי לוי: לך תדע מי יתקע ומי לא יתקע.

קריאה: איך פותרים את הבעיה הזאת?

משה גפני: רבותי, איך פותרים את הבעיה שהם לא מאבדים את הזכאות שלהם?

אורי מקלב: אותה קבוצה שטיפלת בה מנתניה, אחד ימכור אחרי - - - אחר יחכה ארבע שנים.

אורי מקלב: מה יקרה עם השני שישלם חמישה או שישה אחוז על הקרקע עכשיו?

שי אהרונוביץ': מי שימתין ארבע שנים ואז יקנה דירה ב' - - -

אורי מקלב: אותו אחד.

אורי מקלב: אבל מה עם שאר חברי הקבוצה שכן חיכו ארבע שנים?

שי אהרונוביץ': ברגע שאנחנו מגיעים למסקנה שפה פרויקט בנייה לא ייצא בעתיד הנראה לעין, אנחנו נשנה את כל הסיווג לקרקע.

שי אהרונוביץ': זה לא קשור לחקיקה.

אורי מקלב: אתה שמעת מה שהוא אומר?

אורי מקלב: שאחרים שיחכו כן ארבע שנים ולא יעברו באמצע, כולם יצטרכו לשלם עכשיו חמישה או שישה אחוז.

משה גפני: שגית, תציעי את זה.

משה גפני: זה לא הולך עם זה.

שגית אפיק: לא, אתה לא רוצה את זה במצבים האלה.

שגית אפיק: אני חוזרת להצעה שלי קודם ואני מציעה אותה ביחס לתקופה ארוכה יותר: אחרי שלוש שנים הוא ניגש לפקיד שומה.

שגית אפיק: פקיד שומה מגיע למסקנה שיש עיכוב מהותי, מקפיא לו את מס הרכישה לשנה.

שגית אפיק: כעבור שנה פקיד שומה משוכנע שהעיכוב המהותי הזה הוא עיכוב מהותי כהגדרתו בחוק ולפי יישום החוזר שלכם עומד בו.

שגית אפיק: הוא פטור.

מיכל סופר: חברים, אני רוצה להזכיר לכם שאנחנו חשבנו שחמש שנים, שבע שנים זה עיכוב מהותי.

מיכל סופר: היו לנו הסכמות - -

משה גפני: אנחנו נשארים בארבע שנים.

מיכל סופר: - - היו לנו הסכמות עם חבר הכנסת מקלב - -

שגית אפיק: אנחנו לא מתקנים פה את החוק, מיכל.

שגית אפיק: אנחנו מדברים על החוזר.

משה גפני: לא יהיה פתרון לזה.

משה גפני: הלאה.

אורי מקלב: את יודעת שמה - - -

משה גפני: אורי, אני לא ממשיך.

אורי מקלב: לא, אבל יש לה איזה טענות בעניין הזה.

מיכל סופר: אין לי טענות, חס ושלום.

מיכל סופר: אני אומרת שאנחנו חשבנו על תקופה ארוכה יותר - -

אורי מקלב: - - -

משה גפני: אורי, זו כבר התבזות.

משה גפני: מה התשובה לגבי החודשים?

שגית אפיק: 18 חודשים מסכימים.

שגית אפיק: לגבי הנושא הראשון שדיברנו עליו, הנושא של הבטחת הכנסה, מענק מס הכנסה שלילי בזמן הזה, הוא יהיה זכאי לו ולא יראו אותו כבעל שתי דירות?

גיא גולדמן: זה משהו שצריך לתקן ולקיים דיון.

גיא גולדמן: זה בחוק מס הכנסה שלילי.

שגית אפיק: הבטחת הכנסה, לא פוגע?

קריאה: - - -

שגית אפיק: לא מפנה אליכם אז אין בעיה.

שגית אפיק: אז מענק מס הכנסה שלילי שלא יישלל לו, מה צריך לתקן?

שגית אפיק: תהיו אתי.

גיא גולדמן: צריך לתקל חוק מס הכנסה שלילי ולהפנות לסעיף החדש.

שגית אפיק: אז נעשה את זה כאן בתיקון עקיף.

גיא גולדמן: זה לא מובן מאליו, קצת חוזר לדיון של מס שבח מס רכישה.

גיא גולדמן: זה רציונלים אחרים - -

משה גפני: לא, לא.

משה גפני: נגמר הדיון.

משה גפני: אני מבקש שתוסיפי לחוק שהחוק הזה לא פוגע בזכויותיו כבעל דירה נוספת.

משה גפני: ננסח את זה.

גיא גולדמן: בסדר, נוסיף הפניה בחוק מס הכנסה שלילי.

משה גפני: לא זה מה שאמרתי.

משה גפני: החוק הזה לא הופך אותו לבעל דירה נוספת ולא פוגע בזכויותיו כבעל דירה נוספת.

משה גפני: זה הכל.

שגית אפיק: זאת אומרת, יראו אותו כבעל דירה יחידה לצורך הטבות, ביטוח לאומי, מס - - -

משה גפני: זה לא פוגע בכם.

משה גפני: אני יכול עכשיו להביא את ביטוח לאומי, להתחיל לשאול אותם, עד שישלחו את הפקיד.

משה גפני: אנחנו המחוקקים, נזכרתי לרגע.

גיא גולדמן: הוא ייהנה גם מההקלה הזאת.

גיא גולדמן: כל מי שרכש דירה בקבוצת רכישה ועוד לא רכש את הדירה השנייה שלו, המקרה מונח לפנינו - -

שגית אפיק: מה זה ועוד לא רכש את הדירה השנייה שלו?

שגית אפיק: אנחנו מדברים על אנשים שרכשו את הדירה השנייה בשל עיכוב מהותי, חלקם רכשו אותה כעבור שנתיים או שנתיים וחצי.

שגית אפיק: אתם הקפאתם להם עד היום את ה - - -.

שגית אפיק: שכנעתם אותי לא להכניס אותם לחקיקה אז אני רוצה מכם התחייבות גם על כאלה שקנו אחרי שנתיים ולא אחרי ארבע לפי הגדרת החוק.

שגית אפיק: זאת אומרת, זה יחול על כולם.

גיא גולדמן: יחול.

מיקי לוי: עד ארבע?

שגית אפיק: הקפאתם להם עד היום.

משה גפני: אמרתם שנחכה לחוק.

משה גפני: זה מה שאמרתם, זה מה שאמרו לי.

שגית אפיק: הם גם לא ידעו שהתקופה שלכם היא ארבע.

שגית אפיק: הם קנו, הוקפא להם מאז ועד היום, זה הסיכום גיא.

שגית אפיק: אם עכשיו מדברים על סיכומים, זה סיכום שסיכמתם אתי.

מיקי לוי: אתה רוצה לפתוח את החוק מחדש?

מיקי לוי: לא כדאי לך.

משה גפני: מה הבעיה?

משה גפני: לא הבנתי.

גיא גולדמן: כל מי שהתקיימו לגביו התנאים שבחוק הזה - -

שגית אפיק: לא, לא.

שגית אפיק: כי סיכמתם אתי שגם אם הוא קנה כעבור שנתיים ולא כעבור התקופות שקבועות בחוק הוא יהיה זכאי.

שגית אפיק: גם הקפאתם לו עד היום.

שגית אפיק: אין שום סיבה שלא תתנו את זה.

גיא גולדמן: אנחנו רוצים להתייעץ.

משה גפני: לא להתייעץ, מה להתייעץ?

מיקי לוי: לא, לא.

מיקי לוי: כל אלה שהקפאתם - -

משה גפני: היה סיכום על זה.

משה גפני: היה סיכום גם אתי.

מיקי לוי: כל אלה שהקפיאו להם, שגית - -

שגית אפיק: עזוב, אני רוצה להכניס את זה לחוק.

קריאה: הוראת מעבר.

שגית אפיק: כן, הוראת מעבר שזה יחול בלי קשר לתקופה.

שגית אפיק: זהו.

שגית אפיק: אין בעיה.

שגית אפיק: אם ככה עושים סיכום אז הסיכום שזה ייכנס לחוק.

משה גפני: הקפיאו, הרי לא היה צריך את החוק.

משה גפני: באמת.

מיקי לוי: כמה מקרים כאלה יש?

משה גפני: תכניסי את זה בחוק.

משה גפני: נגמר.

משה גפני: אם חוק אז חוק.

משה גפני: רבותי, תגידי את השינויים ואנחנו מצביעים.

גיא גולדמן: מה כן יחול עליהם?

שגית אפיק: אז השינויים הם שבמקום 12 חודש יהיה 18 חודש.

שגית אפיק: תתווסף הוראה שתאמר שהחוק הזה לא פוגע בזכויותיו של בעל דירה לפי כל דין אחר, ויראו אותו כבעל דירה יחידה.

שגית אפיק: לגבי אלה שבעבר רכשו והיה להם עיכוב מהותי, לא משנה מה היו התקופות ביחס אליהם ורכשו דירה נוספת - הם יהיו פטורים ממס רכישה, לא משנה אם הוקפא להם או לא הוקפא להם, הם יהיו פטורים ממס רכישה וזה נכנס לחוק.

שגית אפיק: כל יתר הנוסח נשאר בדיוק אותו דבר.

גיא גולדמן: הם לא פטורים ממס רכישה.

גיא גולדמן: אני לא מבין את הסעיף הזה.

גיא גולדמן: פטורים ממס רכישה?

שגית אפיק: ביחס לדירה השנייה שקנו אותה.

גיא גולדמן: פטורים בטח שלא, הם צריכים לעמוד ב-12 חודש - -

שגית אפיק: עומדים בייתר התנאים למעט תקופת ארבע השנים.

גיא גולדמן: אז מה חל?

גיא גולדמן: צריך התחלת בנייה, לא צריך?

גיא גולדמן: צריך עיכוב מהותי או לא צריך?

גיא גולדמן: אני לא מבין.

שגית אפיק: לא בתוך התקופה.

שגית אפיק: הייתם אמורים לעשות את זה גיא, בחוזר.

שגית אפיק: אני אצהיר על זה כאן בפרוטוקול: זה היה הסיכום שעשיתם אתי.

שגית אפיק: יובל, גם אתה היית בסיכום הזה, גיא גם אתה היית בסיכום הזה.

שגית אפיק: אתם לא רוצים לעשות את זה, נכניס את זה לחקיקה, ובחקיקה זה כמובן יהיה קיצוני יותר כי ככה זה בחקיקה.

משה גפני: אבל גם לי אמרתם את אותו דבר.

משה גפני: אני לא מבין.

גיא גולדמן: אני שואל שוב, תהיה הוראת מעבר?

גיא גולדמן: מה ההצעה, שגית?

משה גפני: יש שתי אפשרויות, תשאל אותי.

משה גפני: יש אפשרות לעשות הוראת מעבר ואז זה יהיה קיצוני יותר, אז אנחנו נכניס את הכל או שהסיכום שהיה אתכם, תודיעו שאתם מכבדים אותו.

יובל טלר: אדוני היושב ראש, אנחנו יכולים דקה להתייעצות?

משה גפני: כן, אבל לא יותר מדקה כי מחכים פה עם התחבורה.

משה גפני: אני רוצה לסיים את הדיון בעניין של החוק הזה.

משה גפני: גבירותי ורבותי, שגית תגידי מה הסיכום לגבי העניין הזה, לאיזה הסכמה הגעתם?

שגית אפיק: הסיכום הוא שככל שאדם שלפני תחילת החוק רכש דירה לאחר שהוא רכש מקבוצת רכישה, לא משנה מהו המועד, ונוצר עיכוב מהותי בגינו הוא קנה את הדירה הנוספת, יהיה זכאי ביחס לייתר התנאים, בלי קשר לתקופה שבה הוא רכש, יהיה זכאי לפטור ממס רכישה שקבוע – יראו אותה כדירה יחידה - -

גיא גולדמן: הפרויקט שלו עדין תקוע, הוא עדין לא קיבל את - - -

שגית אפיק: - - יקבל פטור ממס רכישה.

שגית אפיק: מה זאת אומרת הפרויקט שלו עדין תקוע, לא הבנתי.

גיא גולדמן: הוא עדין לא קיבל.

גיא גולדמן: הפרויקט של הקבוצת רכישה עדין לא קיבל את הדירה, עדין יש עיכוב מהותי.

שגית אפיק: למה עכשיו?

שגית אפיק: מה זה קשור?

גיא גולדמן: כי אלה המקרים.

שגית אפיק: מסתכלים זה מול זה באותו רגע שהוא רכש.

שגית אפיק: מה זה משנה מה קורה עכשיו?

שגית אפיק: יש לו 12 חודשים למכור את הדירה מרגע שהיא הושלמה גיא.

גיא גולדמן: אבל אם הוא רכש אחרי שנתיים וכבר אין עיכוב מהותי, אחרי שנתיים וחצי?

שגית אפיק: אז הוא צריך למכור את הדירה בתוך שנה מיום תחילת החוק.

שגית אפיק: בסדר?

שגית אפיק: כאשר אי התחלת בנייה, ברור שזה עיכוב מהותי וכל ייתר ההגדרות של עיכוב מהותי - -

משה גפני: שהמנהל...

שגית אפיק: כן.

שגית אפיק: עכשיו, נאמר לי כאן קודם, עורך הדין איזקסון אומר ששי אהרונוביץ אמר שבהגדרה, לא שמתי לב לזה, לגבי (2)(ג) – לגבי דירות ירושה אתם תפרשו - -

שי אהרונוביץ': חצי ושליש, כמו שקיים בדירת קבלן.

שגית אפיק: לא, אתה אמרת שהוא דיבר על חזקה.

שגית אפיק: הוא דיבר על חזקת דירה יחידה.

שגית אפיק: הוא אומר שאתה אמרת שיחולו כאן חזקות דירה יחידה.

שגית אפיק: האם זה נכון?

שי אהרונוביץ': לגבי החזקה של דירה נוספת שהיא או דירה שהושכרה לדיור מוגן עד 97, יש הרבה כאלה, או שליש בדירה נוספת או חצי אם זו דירת ירושה.

שגית אפיק: שלא יראו בהם דירה לצורך – זאת אומרת, תחול בפרשנות.

שגית אפיק: ..

שגית אפיק: שלוש החזקות האלה יחולו ביחס לסעיף קטן (ג).

שגית אפיק: לא צריך לתקן את זה?

קריאה: צריך שיהיה כתוב דירה יחידה.

שגית אפיק: אז צריך לשנות את זה.

שגית אפיק: כתוב נוספת.

קריאה: זה בעיה של נסחות.

שגית אפיק: אז צריך להכניס דירה יחידה, ואז אתם תפרשו שכל החזקות שנאמרו כאן ייכנסו.

שגית אפיק: זה עוד תיקון שאנחנו נכניס, בסדר?

משה גפני: הצעת חוק מיסוי מקרקעין (שבח ורכישה) (תיקון מס' 93) (שיעור מס הרכישה ברכישת דירת מגורים אחת נוספת על דירת מגורים שנרכשה במסגרת קבוצת רכישה), התשע"ח-2018, עם השינויים שנעשו בהסכמה כפי שהקריאה היועצת המשפטית.

משה גפני: אני מבקש להצביע על זה לקריאה שנייה ושלישית.

משה גפני: מי בעד הצעת החוק ירים את ידו?

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין הצעת חוק מיסוי מקרקעין (שבח ורכישה) (תיקון מס' 93) (שיעור מס הרכישה ברכישת דירת מגורים אחת נוספת על דירת מגורים שנרכשה במסגרת קבוצת רכישה), התשע"ח-2018, אושרה.

משה גפני: אני מודה לך שגית על המאמץ בעניין הזה.

משה גפני: אני מודה לכם על ההסכמות שהגענו אליהן, ואם יהיו תקלות בדרך אנחנו נתגבר.

משה גפני: הכוונה היתה לטובה.

משה גפני: הישיבה נעולה.